qundao/data-zh-poetry huggingface dataset:
辽阳寓怀一百韵
作者：黎贞
朝代：明

绝域玄菟北，雄藩渤海边。并营连塞漠，幽蓟异风烟。驻驿澄州界，汤池析木壖。路从熊岳散，山到白狼连。古镇长城外，辽滨夕照前。战场云漠漠，丛冢草芊芊。开国俱英杰，安邦悉俊贤。封疆环百济，声教被朝鲜。美俗殷箕后，清风肃慎先。祭侯诚志勇，偏帅亦通权。创霸才称度，图王业止渊。将雄司马晋，功盛慕容燕。秦汉威名大，隋唐战伐专。控弦兵百万，开拓宇三千。炀帝终归乱，文皇亦负愆。舆轮功未广，心腹祸相煎。强弱慎沦没，桑田几变迁。辽金迭兴替，胡貊已绵延。接踵源流盛，相承正朔偏。穹庐分部落，左衽播腥膻。儿女同川浴，尊卑并榻眠。群居成偃蹇，一室称周旋。将校冬前阅，兵车雪后畋。挺姿多鸷悍，用武自轻便。银甲高低叶，雕弓左右鞬。臂间苍鹘立，花下紫骝牷。白鹿裘过膝，青貂帽覆肩。比邻无老少，天属各姻㜕。玉貌誇盘鬓，容华贴翠钿。半腰裁合袖，匝地舞鞦韆。瓦缶罗儿酒，锣锅酪乳饘。鸡豚随日足，藜藿四时妍。会客厨边度，祈神炕上筵。彝歌声窈窕，狄舞影蹁跹。雨过平房湿，冰凝兀刺穿。繁弦希凤管，朽屑当龙涎。地亦因人异，风从习俗传。恒居犹可叹，况复事相牵。贱子罹多难，羁孤喘未痊。去家过万里，为客已三年。桑梓江南梦，尘沙塞外天。别离惊岁月，跋涉遍山川。忆昔儿童日，深承父母怜。岁荒犹饫肉，冬暖尚装绵。写字阶前立，斑衣膝下联。趋庭初问礼，骑竹学吹埙。萧萧趋樽俎，雍雍设豆笾。已谙怀橘义，时上颂椒篇。弱冠亲师友，闭窗理简编。朝阳出沧海，秋旻映清涟。雪案迎晨润，兰膏继晷然。礼文勤博约，物理细穷研。庠序瞻依久，菁莪乐育全。柳摇芹泮碧，苔染杏坛砖。师说尊韩愈，儒宗有郑虔。声名推独步，雅况蔼孤骞。道谊金兰契，交情铁石坚。小心恒翼翼，忧道日悁悁。角艺穷优劣，相规各勉旃。瑶琴挥玉轸，锦瑟按朱弦。作赋追王灿，狂吟拟谪仙。龙蛇腾彩笔，珠玉满花笺。圣代需贤急，纶音美化宣。求言诚恻恻，束帛屡戋戋。夜雨江淹梦，秋风祖逖鞭。平生经济学，此日孝廉船。抱璞怀多蹇，梯云未有缘。潜鳞初出跃，倦鸟复回还。尚志期嘉遁，韬光养亢乾。萧曹心寂寂，巢许意翩翩。卜筑依泉石，栖迟远市廛。地先盘谷胜，景冠杜陵玄。黄卷书千帙，青山屋数椽。穿云石片片，通竹溜涓涓。过鸟天边落，飞流屋后悬。凝眸观紫翠，洗耳弄潺湲。负郭桑麻地，环丘稻糯田。逻朝惊白发，散野牧乌鸢。出户通樵智，开帘放远巅。补篱添种菊，凿沼剩栽莲。梅萼冲寒放，榕阴当午圆。诗成偏爱酒，景好喜闻蝉。果献东坡荔，茶煎达磨泉。坐间无俗客，谈笑有高禅。自谓田家乐，宁知宪网缠。物情据萧索，生理竟迍邅。浪迹如蓬转，忧心似火燀。荆林嗟失雁，蕙帐惜分鸾。驿路慵看画，江船怯听鹃。林芳红馥馥，山月白娟娟。长啸空弹剑，悲歌独扣舷。兴随秋后燕，泪应岭头猿。骨肉人何在，泥涂病正癫。志荒疏笔砚，力惫逞戈鋋。落日心犹壮，秋风目已聠。薰莸羞共器，驽骥耻同軿。技拙惟诗债，囊空乏酒钱。萧萧新白发，落落旧青毡。日月行中国，风云洒八埏。盖棺事未已，犹欲问燕然。
辽阳寓怀一百韵
作者：黎贞
朝代：明
体裁：五言排律

绝域玄菟北，雄藩渤海边。并营连塞漠，幽蓟异风烟。驻驿澄州界，汤池析木壖。路从熊岳散，山到白狼连。古镇长城外，辽滨夕照前。战场云漠漠，丛冢草芊芊。开国俱英杰，安邦悉俊贤。封疆环百济，声教被朝鲜。美俗殷箕后，清风肃慎先。祭侯诚志勇，偏帅亦通权。创霸才称度，图王业止渊。将雄司马晋，功盛慕容燕。秦汉威名大，隋唐战伐专。控弦兵百万，开拓宇三千。炀帝终归乱，文皇亦负愆。舆轮功未广，心腹祸相煎。强弱慎沦没，桑田几变迁。辽金迭兴替，胡貊已绵延。接踵源流盛，相承正朔偏。穹庐分部落，左衽播腥膻。儿女同川浴，尊卑并榻眠。群居成偃蹇，一室称周旋。将校冬前阅，兵车雪后畋。挺姿多鸷悍，用武自轻便。银甲高低叶，雕弓左右鞬。臂间苍鹘立，花下紫骝牷。白鹿裘过膝，青貂帽覆肩。比邻无老少，天属各姻连。玉貌誇盘鬓，容华贴翠钿。半腰裁合袖，匝地舞鞦韆。瓦缶罗儿酒，锣锅酪乳饘。鸡豚随日足，藜藿四时妍。会客厨边度，祈神炕上筵。彝歌声窈窕，狄舞影蹁跹。雨过平房湿，冰凝兀刺穿。繁弦希凤管，朽屑当龙涎。地亦因人异，风从习俗传。恒居犹可叹，况复事相牵。贱子罹多难，羁孤喘未痊。去家过万里，为客已三年。桑梓江南梦，尘沙塞外天。别离惊岁月，跋涉遍山川。忆昔儿童日，深承父母怜。岁荒犹饫肉，冬暖尚装绵。写字阶前立，斑衣膝下联。趋庭初问礼，骑竹学吹埙。萧萧趋樽俎，雍雍设豆笾。已谙怀橘义，时上颂椒篇。弱冠亲师友，闭窗理简编。朝阳出沧海，秋旻映清涟。雪案迎晨润，兰膏继晷然。礼文勤博约，物理细穷研。庠序瞻依久，菁莪乐育全。柳摇芹泮碧，苔染杏坛砖。师说尊韩愈，儒宗有郑虔。声名推独步，雅况蔼孤骞。道谊金兰契，交情铁石坚。小心恒翼翼，忧道日悁悁。角艺穷优劣，相规各勉旃。瑶琴挥玉轸，锦瑟按朱弦。作赋追王灿，狂吟拟谪仙。龙蛇腾彩笔，珠玉满花笺。圣代需贤急，纶音美化宣。求言诚恻恻，束帛屡戋戋。夜雨江淹梦，秋风祖逖鞭。平生经济学，此日孝廉船。抱璞怀多蹇，梯云未有缘。潜鳞初出跃，倦鸟复回还。尚志期嘉遁，韬光养亢乾。萧曹心寂寂，巢许意翩翩。卜筑依泉石，栖迟远市廛。地先盘谷胜，景冠杜陵玄。黄卷书千帙，青山屋数椽。穿云石片片，通竹溜涓涓。过鸟天边落，飞流屋后悬。凝眸观紫翠，洗耳弄潺湲。负郭桑麻地，环丘稻糯田。逻朝惊白发，散野牧乌鸢。出户通樵智，开帘放远巅。补篱添种菊，凿沼剩栽莲。梅萼冲寒放，榕阴当午圆。诗成偏爱酒，景好喜闻蝉。果献东坡荔，茶煎达磨泉。坐间无俗客，谈笑有高禅。自谓田家乐，宁知宪网缠。物情据萧索，生理竟迍邅。浪迹如蓬转，忧心似火燀。荆林嗟失雁，蕙帐惜分鸾。驿路慵看画，江船怯听鹃。林芳红馥馥，山月白娟娟。长啸空弹剑，悲歌独扣舷。兴随秋后燕，泪应岭头猿。骨肉人何在，泥涂病正癫。志荒疏笔砚，力惫逞戈鋋。落日心犹壮，秋风目已胼。薰莸羞共器，驽骥耻同軿。技拙惟诗债，囊空乏酒钱。萧萧新白发，落落旧青毡。日月行中国，风云洒八埏。盖棺事未已，犹欲问燕然。
辽阳赠使者南还
作者：黎贞
朝代：明

辽阳三月朔风高，使者南归衣锦袍。持节直从三岛过，紫云深处宴蟠桃。
过丁家桥见梅
作者：黎贞
朝代：明

与君疏懒十年情，梦入罗浮路几程。今日客途重相见，岁寒风味一般清。
过五婆滩几覆舟
作者：黎贞
朝代：明

怪石如伏虎，崩湍若建瓴。风波几重险，躯命一毛轻。否泰从今日，乾坤付此生。斜阳幸无事，啼鸟送春声。
过大庾岭寄冯梅宪表兄
作者：黎贞
朝代：明

眼看庾岭梅花发，忽忆东窗月夜时。风景苍苍异南北，那堪心事转凄其。
过鞍山河
作者：黎贞
朝代：明

月落四山静，驱驰涉沙河。长天夜景寂，露冷秋气多。翘首瞻瑶阙，万象俱森罗。流水落幽涧，凉飙起松萝。狐兔自出没，促织调机梭。行行不复止，直过鞍山河。
送客二首
作者：黎贞
朝代：明

绿杨阴下紫骝嘶，忍向江头送客归。满目离情秋色老，几行征雁向南飞。几年为客历风霜，每见南人问故乡。料得江门烟景在，青山如染映斜阳。
送客二首·其一
作者：黎贞
朝代：明

绿杨阴下紫骝嘶，忍向江头送客归。满目离情秋色老，几行征雁向南飞。
送客二首·其二
作者：黎贞
朝代：明

几年为客历风霜，每见南人问故乡。料得江门烟景在，青山如染映斜阳。
送客还辽东柬谢诸藩帅
作者：黎贞
朝代：明

越南燕北旆摐摐，十载承恩归旧邦。喜有钓台风景在，一竿便得老秋江。
送张郎牧廉州
作者：黎贞
朝代：明

画鹢亭亭绿柳湾，锦袍遥下五云间。六经初试平生学，阖郡欢迎五马官。瑞应两岐春麦秀，光生沧海夜珠还。从知此后相思处，十二楼高月色闲。
送戴大使
作者：黎贞
朝代：明

官满南州海表，风清北上京华。人在江门分袂，客从庾岭还家。
送春
作者：黎贞
朝代：明

春来江岸雨霏霏，春去园林绿未稀。春去春来成底事，东风原自不曾知。
送李生麟会试
作者：黎贞
朝代：明

圣朝养士重贤才，白首惟予说草莱。他日归来如访问，芦花明月钓鱼台。
送梁彬充贡
作者：黎贞
朝代：明

进不为钓名，退不为洁身。随处安所适，秉彝见天真。梁生楚楚弱冠出，泮水游歌富文术。只今奉檄诣成均，谢策君门期第一。青衫摇曳登官舟，岸花飞送樯燕留。他日归来如问我，白蘋红蓼沧江头。
送潜宪副莅广东任
作者：黎贞
朝代：明

清晓乘骢出帝关，黄花采采照征鞍。九天雨露看鹏翼，一道威仪属豸冠。日上山城榕树绿，雨晴官舍荔枝丹。岭南解道炎蒸地，能使飞霜六月寒。
送王教谕
作者：黎贞
朝代：明

海珠寺前潮水平，归舟一叶归囊轻。故人恋恋不忍别，卮酒欲举难为情。故人家在临川侧，云水茫茫杳南北。一别亲庭七载馀，长忆恩情岂终极。自谓双亲俱白头，百年强健仍优游。庄树故为淹岁月，老干倏尔摧林丘。东风千里传消息，北堂悲号抚腔臆。浓愁暗结暮云青，归思已逐春江碧。故人使我感激歌离群。士子空执经，孰与共论文。黔黎空叹息，孰与为明伦。我有一斗酒，此后何处觅佳友。我有一张琴，此后何处觅知音。兴言至此公莫哀，人生会别去复来。三年释服谒天子，声名先到黄金台。
送监生黄希成
作者：黎贞
朝代：明

朔风吹征裘，送子江上舟。舟去不可挽，直向金陵游。金陵自古帝王州，黄金作城银作楼。龙蟠虎踞何壮丽，王气晓作神光浮。只今宇宙极四表，泰运文明古来少。大将投戈虎帐闲，百官待漏龙楼晓。子在成均俊逸才，省亲几度赋归来。此行何异登天府，远器终期廊庙材。我昔从龙侍君侧，每向金吾听夜直。别来倏尔几春秋，北望神州天咫尺。兹晨送子独驰情，自愧无才答圣明。只图保障献忠赤，海波不动边尘清。
送表弟汤应璧北上
作者：黎贞
朝代：明

年年送客上瀛洲，今复送君赋远游。贾谊洛阳初入觐，管宁辽海始归舟。青云冠盖皆当道，白发山林独首丘。一别未期何日会，典衣那惜醉江楼。
送郭粮储考转迁岭南
作者：黎贞
朝代：明

会计功优考已成，又携书剑转南溟。谪仙诗兴元无敌，孙武才猷是夙明。十载风波头已白，半生湖海眼犹青。东南财力今多竭，风雨从星赖此行。
酬万吏目
作者：黎贞
朝代：明

豫章有高士，来宦炎海隅。捧檄出左腋，承恩下玉除。丹心存謇谔，白发已萧疏。文章灿星斗，抱蕴愈谦虚。参谋贵才略，不宝照乘珠。远慕祭征虏，雅歌自投壶。会须报明主，更献无逸图。
醉后纵笔
作者：黎贞
朝代：明

琴剑相随汗漫游，萍踪梗迹遍中州。六韬三略知何用，空笑平生学武侯。
醉后纵笔四首
作者：黎贞
朝代：明

碧油幢下侍元戎，出塞期收破虏功。勒石燕然犹未遂，几回横剑倚崆峒。客里风波几度惊，每因愁处寓閒情。江南行尽未归去，直上辽阳访管宁。辽阳天气异中华，春尽园林未见花。那似故园风景好，绮罗丛里驾香车。绝句无人独自敲，閒情云月上花梢。夜长无处消幽恨，谩学扬雄赋解嘲。
醉后纵笔四首·其一
作者：黎贞
朝代：明

碧油幢下侍元戎，出塞期收破虏功。勒石燕然犹未遂，几回横剑倚崆峒。
醉后纵笔四首·其三
作者：黎贞
朝代：明

辽阳天气异中华，春尽园林未见花。那似故园风景好，绮罗丛里驾香车。
醉后纵笔四首·其二
作者：黎贞
朝代：明

客里风波几度惊，每因愁处寓閒情。江南行尽未归去，直上辽阳访管宁。
醉后纵笔四首·其四
作者：黎贞
朝代：明

绝句无人独自敲，閒情云月上花梢。夜长无处消幽恨，谩学扬雄赋解嘲。
重过小孤山
作者：黎贞
朝代：明

昔年曾过海门关，一别江山十载间。今日扁舟赋归去，蒲帆又过小孤山。
金川谩书
作者：黎贞
朝代：明

凤凰山下雪初消，衰草寒烟共寂寥。何处玉人楼独倚，月明深夜听吹箫。
金郡守解宦北归
作者：黎贞
朝代：明

几载承恩牧海邦，黄堂解组未须忙。南来车辙随春雨，北去琴书照晓霜。一路福星归汗竹，万年恩爱在甘棠。清风三径松和菊，应喜年来未就荒。
钓台
作者：黎贞
朝代：明

云根几尺枕清流，水色山光物物幽。堂上倦归同海燕，阶前分食与沙鸥。春潮风动涛翻雪，夜浦波澄月在钩。自有江湖烟景在，执鞭富贵亦何求。
铜陵县访谪仙读书台
作者：黎贞
朝代：明

太白骑鲸天上游，空馀台榭倚山丘。开元风月诗千首，万丈豪光射斗牛。
闺词八首
作者：黎贞
朝代：明

愁心都不管年华，每到春来恨转赊。绿柳成阴花结子，玉人天外未还家。几度悲秋懒下堂，翠翘金凤为谁忘。重门尽日无人迹，只有阶前草自芳。书说还家不到家，门前修竹绿交加。竹枝亦似离人泪，夜夜无风滴露华。昼长无赖倚窗儿，门外秋深色渐稀。邻妇不知人世苦，亦怜秋老叹愆期。满庭桃李斗春华，戏蝶游蜂度午花。只见双双来又去，可怜人世似抟沙。西风吹雁落平沙，芦苇秋黄稻始花。转眼不时秋又到，只愁边地早霜华。别来颜色已非前，懒向妆台整翠钿。愁绝不禁秋夜永，自攲寒枕听更眠。闻君鞍马踏秋回，吹老西风尚未来。夜雨孤灯羁客枕，不知谁荐洗愁杯。
闺词八首·其一
作者：黎贞
朝代：明

愁心都不管年华，每到春来恨转赊。绿柳成阴花结子，玉人天外未还家。
闺词八首·其七
作者：黎贞
朝代：明

别来颜色已非前，懒向妆台整翠钿。愁绝不禁秋夜永，自攲寒枕听更眠。
闺词八首·其三
作者：黎贞
朝代：明

书说还家不到家，门前修竹绿交加。竹枝亦似离人泪，夜夜无风滴露华。
闺词八首·其二
作者：黎贞
朝代：明

几度悲秋懒下堂，翠翘金凤为谁忘。重门尽日无人迹，只有阶前草自芳。
闺词八首·其五
作者：黎贞
朝代：明

满庭桃李斗春华，戏蝶游蜂度午花。只见双双来又去，可怜人世似抟沙。
闺词八首·其八
作者：黎贞
朝代：明

闻君鞍马踏秋回，吹老西风尚未来。夜雨孤灯羁客枕，不知谁荐洗愁杯。
闺词八首·其六
作者：黎贞
朝代：明

西风吹雁落平沙，芦苇秋黄稻始花。转眼不时秋又到，只愁边地早霜华。
闺词八首·其四
作者：黎贞
朝代：明

昼长无赖倚窗儿，门外秋深色渐稀。邻妇不知人世苦，亦怜秋老叹愆期。
闻笛
作者：黎贞
朝代：明

江水澄清江月白，夜拢扁舟南浦驿。谁家年少不解愁，频向船头苦吹笛。笛声飘飘高入云，离人更愁不忍闻。商声嘹亮羽声急，梅花落尽江南春。梅花已歇复三弄，离人听之愁入梦。听之涕泪谁最多，岭南狂客成滂沱。
陈宗沆妓筵赛神召不及赴书一绝答之时宗沆之弟江执戍辽阳故云
作者：黎贞
朝代：明

锦瑟银筝白玉卮，赏音自是有钟期。独怜孤雁长城外，叫断南云总不知。
陈节妇
作者：黎贞
朝代：明

生死荣枯谩自裁，此身端不受尘埃。非缘白发催残景，翻怨红颜起祸胎。管取声名归直笔，聊将金石比灵台。芳魂应化春啼鸟，一度韶光一度哀。
除夕寄李明府文康
作者：黎贞
朝代：明

杜陵岁晚不归去，绝域相知有郑虔。送穷但喜富有酒，为客莫笑寒无毡。恶况閒愁倚衷曲，长歌短咏盈花笺。几时相约月露下，大醉起舞东风前。
雨夜司马连翊之榻
作者：黎贞
朝代：明

檐溜萧萧未放晴，客窗分咏慰交情。丽筵风急漏声细，孤枕雨凉秋气清。万里家山成远梦，十年踪迹寄浮萍。谋身每笑儒冠拙，白首蹉跎愧此生。
题云山书屋图二首
作者：黎贞
朝代：明

黄云山下白云居，案有瑶琴架有书。今日客游惊见画，扁舟遥欲赋归欤。金陵南渡大江西，到处名山属品题。一曲倚阑千古意，浩歌归去访龙溪。
题云山书屋图二首·其一
作者：黎贞
朝代：明

黄云山下白云居，案有瑶琴架有书。今日客游惊见画，扁舟遥欲赋归欤。
题云山书屋图二首·其二
作者：黎贞
朝代：明

金陵南渡大江西，到处名山属品题。一曲倚阑千古意，浩歌归去访龙溪。
题双门谢生佐山水图
作者：黎贞
朝代：明

原非太华与终南，路入双门滴翠岚。京国归来亲未老，石桥流水径三三。
题士女观书图
作者：黎贞
朝代：明

宫院沉沉日似年，水晶帘卷理遗编。劝君只看班姬传，莫续胡笳十八篇。
题戴侍御望云思亲图
作者：黎贞
朝代：明

老亲康健日，爱子宦游时。目断青原下，心驰紫水涯。江云春漠漠，庭树影离离。远器公期负，归来鬓未丝。
题画
作者：黎贞
朝代：明

松桧如烟夹径开，宦情羁思共徘徊。柴门寂寂秋无际，都似渊明归去来。
题画
作者：黎贞
朝代：明

秋岩有高士，扫石松下坐。忽忆圭峰樵，抱琴欲相过。
题赵文贵画四首
作者：黎贞
朝代：明

雅爱结庐芳树林，闲云野鹤一生心。醉眠不觉春归去，门外落红成绿阴。屋头松桧与山齐，屋外飞泉落小溪。野老相逢多款曲，杖藜时过石桥西。几年辜负钓鱼竿，从此江山老眼看。攲枕沧溟香梦远，西风吹不到长安。曾记当年奏凯还，断滩冲雪过榆关。如今万里看图画，十载江山梦寐间。
题赵文贵画四首·其一
作者：黎贞
朝代：明

雅爱结庐芳树林，闲云野鹤一生心。醉眠不觉春归去，门外落红成绿阴。
题赵文贵画四首·其三
作者：黎贞
朝代：明

几年辜负钓鱼竿，从此江山老眼看。攲枕沧溟香梦远，西风吹不到长安。
题赵文贵画四首·其二
作者：黎贞
朝代：明

屋头松桧与山齐，屋外飞泉落小溪。野老相逢多款曲，杖藜时过石桥西。
题赵文贵画四首·其四
作者：黎贞
朝代：明

曾记当年奏凯还，断滩冲雪过榆关。如今万里看图画，十载江山梦寐间。
风雨老嫩竹为邑宰黄昭题四首
作者：黎贞
朝代：明

篁篥溪边夜泊，萧萧乱耳清音。堪慨子猷归去，使君谁与同心。花落黄陵庙里，独见万个琅玕。风雨连阴三月，歌残白苧犹寒。老节谁与君守，贞心孰与君同。桃李春风过眼，岁寒只有梅松。稚子锦绷才解，初篁碧玉成丛。堪笑渭川太守，扶疏千亩胸中。
风雨老嫩竹为邑宰黄昭题四首·其一
作者：黎贞
朝代：明

篁篥溪边夜泊，萧萧乱耳清音。堪慨子猷归去，使君谁与同心。
风雨老嫩竹为邑宰黄昭题四首·其三
作者：黎贞
朝代：明

老节谁与君守，贞心孰与君同。桃李春风过眼，岁寒只有梅松。
风雨老嫩竹为邑宰黄昭题四首·其二
作者：黎贞
朝代：明

花落黄陵庙里，独见万个琅玕。风雨连阴三月，歌残白苧犹寒。
风雨老嫩竹为邑宰黄昭题四首·其四
作者：黎贞
朝代：明

稚子锦绷才解，初篁碧玉成丛。堪笑渭川太守，扶疏千亩胸中。
饯何子海先生北上
作者：黎贞
朝代：明

折柳溪桥日正长，百年吾道任行藏。水边楼阁眠鸥鹭，天上亭台集凤凰。别盏暖斟松柏叶，仙风清洒芰荷裳。明朝只有楼堪倚，十二阑干海树苍。
鸡翼鸭子歌
作者：黎贞
朝代：明

鸭有卵兮鸡翼之，翼成鸭兮鸡不知。食其毛兮饮其血，爱其儿兮恐其饥。一旦长成生羽翼，啾呼唧唧复啾唧。整毛敛翼去悠悠，自成群队向波流。鸭在水中鸡在岸，呼不回头呼又唤。呼不回兮唤不回，眼欲穿兮肠欲断。劝君莫养他人子，长大依然亦如此。劝君莫听奴婢言，虽则亲兮心不顾。
鸬鹚吟
作者：黎贞
朝代：明

小姑山上日落时，鸬鹚争绕荒树枝。蜂屯蚁聚栖不定，又复随风四散飞。散飞不暂离，子母声依依。朝从何处去，暮从何处归。千山万壑汝不栖，独向小姑竟何为。小姑山下小姑仙，英灵庙食来千年，汝来依此非偶然。人皆畏汝如神兵，不敢砍汝树，争敢毁汝营。自生自育安且宁，百鸟之智不汝能。
鹡鸰图并序，为大巷伍克和题三首
作者：黎贞
朝代：明

相彼鹡鸰，载飞载鸣。念我兄弟，有恻斯情。斯情维何，赋形同气。因性合情，莫远具迩。鹡鸰载飞，摇摇其尾。有子和乐，媚我兄弟。兄弟孔良，颙颙昂昂。无有急难，茀禄尔常。鹡鸰载鸣，啾啾其响。兄弟具在，莫我遐想。我酒既馨，我殽既旨。斑衣彩裳，悦我父母。
鹡鸰图并序，为大巷伍克和题三首·其一
作者：黎贞
朝代：明

相彼鹡鸰，载飞载鸣。念我兄弟，有恻斯情。斯情维何，赋形同气。因性合情，莫远具迩。
鹡鸰图并序，为大巷伍克和题三首·其三
作者：黎贞
朝代：明

鹡鸰载鸣，啾啾其响。兄弟具在，莫我遐想。我酒既馨，我殽既旨。斑衣彩裳，悦我父母。
鹡鸰图并序，为大巷伍克和题三首·其二
作者：黎贞
朝代：明

鹡鸰载飞，摇摇其尾。有子和乐，媚我兄弟。兄弟孔良，颙颙昂昂。无有急难，茀禄尔常。
鹿步谣
作者：黎贞
朝代：明

细帽茜裙趁墟市，飞驮纷纷如云起。二月十五大王斋，斗歌都道娘来里。
麦玄中竹梅二画二首
作者：黎贞
朝代：明

仙风吹下蓬莱岛，彩凤苍龙一齐老。波涛飒飒笔底生，顿觉新凉满幽抱。昔日孤山夜泛船，醉歌明月访逋仙。白头又上罗浮路，一色瑶池浅水边。
麦玄中竹梅二画二首·其一
作者：黎贞
朝代：明

仙风吹下蓬莱岛，彩凤苍龙一齐老。波涛飒飒笔底生，顿觉新凉满幽抱。
麦玄中竹梅二画二首·其二
作者：黎贞
朝代：明

昔日孤山夜泛船，醉歌明月访逋仙。白头又上罗浮路，一色瑶池浅水边。
龙溪清隐图为赵小庵题
作者：黎贞
朝代：明

长笑宇宙间，寓形复何时。贾傅空太息，宋玉徒伤悲。彭泽洁身者，清风百代师。淮阴功盖世，不免三族夷。得失既如此，斯人竟何为。小庵乐天老，晦迹龙溪涯。溪边花木秀，溪上鱼虾肥。钓鱼酌春酒，惜花临清池。登高意更远，盻柯颜自怡。论心来鲍叔，听琴有钟期。不学屠龙术，不学歌采薇。从容处斯世，岂逐浮云移。讷子性嗜酒，陶陶日如痴。远游感知己，看山伤别离。濡毫作图画，聊写长相思。结庐此山下，赋我归来辞。
北山篇
作者：黎贯
朝代：明

北山孤高凌紫氛，重峦叠嶂何絪缊。玄关九锁藏丹地，霞壁千重集绛云。中有三峰入参壁，悬梯织铁难登陟。上支天关回斗杓，下瞰沧溟奠鳌极。鸟道逶迤复几山，东望罗浮咫尺间。琳宫羽盖长寂寞，桂父芝童时往还。石梁巉岩不可越，六月阴厓积飞雪。白鹤朝翔珠树云，青鸾夜舞瑶台月。溪回径转接吾庐，暇日登临送日车。鍊药坛边逢玉铫，看棋石上阅金书。琅玕叶叶今应长，几度烟霄疲梦想。黄冠野服且归来，四百峰头恣来往。
归韶峒山中
作者：黎贯
朝代：明

修途惭蹇步，守拙返丘园。得罪非怀璧，穷途异触藩。风尘凋壮齿，雨露负明恩。鸣雁怜庄叟，雄鸠感屈原。薄田馀稻秫，荒径有兰荪。涧户窥书帙，山楹列酒尊。马疲思服皂，鹤举恋乘轩。岐路新知尽，沧洲吾道存。樊笼今脱略，鹏鴳且飞翻。力命今如此，浮荣宁复论。
百丈飞泉
作者：黎贯
朝代：明

卷却银河水，青山应更清。等闲评陆羽，来此读茶经。
风门仙迹
作者：黎贯
朝代：明

仙女乘鸾去，瑶台风雾浓。空馀石池水，清浅落芙蓉。
鹧鸪返照
作者：黎贯
朝代：明

楼台馀返照，松栝起秋阴。欲就云门宿，前溪一水深。
玉溪杂兴
作者：黎跃龙
朝代：明

一望菰蒲杨柳，万家烟雨楼台。江南何处相近，桃叶渡口归来。
七星岩
作者：黎近
朝代：明
体裁：五言律诗

曲折扪星斗，�砑讶洞房。露凉珠树湿，烟暖玉苗香。五色云成盖，千寻石作梁。欲招双白鹤，月映海天长。
羊角山
作者：黎近
朝代：明
体裁：七言律诗

自昔桃源隔市廛，谁知城市有神仙。积花洞口疑无地，卖药壶中别有天。万里玉书黄鹤外，九关金锁白羊边。乌衣燕子槐安蚁，世事瞢腾几百年。
黄源寺
作者：黎近
朝代：明
体裁：七言律诗

檐影沈沈深数层，古苔新竹别来增。寻诗自有谈空客，结社今无出世僧。石涧水香春洗钵，花台风细夜笼灯。老来剩有登临兴，拄断蛮溪几尺藤。
丁丑南还道中杂述四首
作者：黎遂球
朝代：明

江北春如秋半天，雪消尘湿望萧然。湖头一色空无影，遥见孤航载晓烟。东岳庙前云半开，独驾轻车趁伴回。挨遍杏花三百里，红裙千骑进香来。为有江南花下期，花前飞马踏胭脂。丝鞭落却无心问，策尽垂杨千万枝。湖上楼台入望遐，淮扬新水绕人家。不知东海春多少，岁岁江河送落花。
丁丑南还道中杂述四首·其一
作者：黎遂球
朝代：明

江北春如秋半天，雪消尘湿望萧然。湖头一色空无影，遥见孤航载晓烟。
丁丑南还道中杂述四首·其三
作者：黎遂球
朝代：明

为有江南花下期，花前飞马踏胭脂。丝鞭落却无心问，策尽垂杨千万枝。
丁丑南还道中杂述四首·其二
作者：黎遂球
朝代：明

东岳庙前云半开，独驾轻车趁伴回。挨遍杏花三百里，红裙千骑进香来。
丁丑南还道中杂述四首·其四
作者：黎遂球
朝代：明

湖上楼台入望遐，淮扬新水绕人家。不知东海春多少，岁岁江河送落花。
丁卯春日陈行天梁未央婆塞戒各以诗见投赋答四首诸子于诃林禅堂受优
作者：黎遂球
朝代：明

一落人间任有情，在家行径也何成。齑盐久以荤如素，草莽谁闻杀与生。短榻坐来蛙共语，好花持供佛堪盟。随缘却得安心罢，敢向空门更擅名。万事沉浮共一觞，算来多是费肝肠。儿郎白面心相许，侠客青萍手自将。海内结交鱼腹烂，枕间言笑麝脐香。凭君欲问栖禅事，恰似游人却望乡。戟作须髯剑作眉，是非惟有自家知。狂来诗兴堪千首，悟到禅登證一枝。镜里夫妻閒共语，膝边兄弟无相嬉。思寻独笑迂顽甚，戒律惟同半偈持。一饮千缗断葛滕，醉眠谁道异为僧。粘泥柳絮飞初定，出水莲花染不曾。寂寞信同千顷月，暄炎消尽满山冰。生平懒作逢迎事，佞佛何妨说未能。
丁卯春日陈行天梁未央婆塞戒各以诗见投赋答四首诸子于诃林禅堂受优·其一
作者：黎遂球
朝代：明

一落人间任有情，在家行径也何成。齑盐久以荤如素，草莽谁闻杀与生。短榻坐来蛙共语，好花持供佛堪盟。随缘却得安心罢，敢向空门更擅名。
丁卯春日陈行天梁未央婆塞戒各以诗见投赋答四首诸子于诃林禅堂受优·其三
作者：黎遂球
朝代：明

戟作须髯剑作眉，是非惟有自家知。狂来诗兴堪千首，悟到禅登證一枝。镜里夫妻閒共语，膝边兄弟无相嬉。思寻独笑迂顽甚，戒律惟同半偈持。
丁卯春日陈行天梁未央婆塞戒各以诗见投赋答四首诸子于诃林禅堂受优·其二
作者：黎遂球
朝代：明

万事沉浮共一觞，算来多是费肝肠。儿郎白面心相许，侠客青萍手自将。海内结交鱼腹烂，枕间言笑麝脐香。凭君欲问栖禅事，恰似游人却望乡。
丁卯春日陈行天梁未央婆塞戒各以诗见投赋答四首诸子于诃林禅堂受优·其四
作者：黎遂球
朝代：明

一饮千缗断葛滕，醉眠谁道异为僧。粘泥柳絮飞初定，出水莲花染不曾。寂寞信同千顷月，暄炎消尽满山冰。生平懒作逢迎事，佞佛何妨说未能。
七夕观内祠织女戏赠
作者：黎遂球
朝代：明

如何太白妇，却羡牵牛妻。但得桥堪渡，宁论醉似泥。穿针还乞巧，织锦惯孤栖。倘学回文字，频年信好题。
七夕酌李文中竹圃留宿作
作者：黎遂球
朝代：明

天风吹云尽，恍听银河声。虚堂乱萤落，万叶萧萧鸣。客留主尽醉，一榻横纱屏。月没衣浮香，独起看明星。即次惬幽赏，转伤羁旅情。谁能与梦来，相对银烛清。
七里滩
作者：黎遂球
朝代：明

长滩激波白，夏日移阴迟。叠巘□生云，鸣鸟飞动枝。石床苔藓古，舟溯环湍歧。科头一钓竿，仰眺留余思。方台有古人，子陵乃吾师。
万茂先斋头得高丽纸一幅乃姜燕及学士使朝鲜归所贻予从陈士业饮过宿茂先因为作画并题其上时朝鲜已为东□所灭
作者：黎遂球
朝代：明

长白遥迷鸭绿烟，使臣回首别朝鲜。陟釐空在舆图去，为补林峦共怆然。
三月三日同诸公社集南园禊韨即席限韵
作者：黎遂球
朝代：明
体裁：七言律诗

如此临文共可传，气清应信永和年。流觞接席凭虚槛，曲水依城系画船。晴散煖香花作雨，节当寒食柳如烟。谁言禊事兰亭胜，得似明妆醉谪仙。
三月三日同诸公社集南园褉韨即席限韵
作者：黎遂球
朝代：明

如此临文共可传，气清应信永和年。流觞接席凭虚槛，曲水依城系画船。晴散煖香花作雨，节当寒食柳如烟。谁言褉事兰亭胜，得似明妆醉谪仙。
上巳同诸子侄游隆兴寺
作者：黎遂球
朝代：明

雨歇更花妍，山村访法筵。桥头潮暗上，榕树路低连。得句留僧和，飞觞借佛前。吾家群从会，差胜永和年。
上阳白发人
作者：黎遂球
朝代：明

本自缘殊色，蒙恩入上阳。君王不相见，绿发已侵霜。
东皋修禊诗
作者：黎遂球
朝代：明

黄鸟既鸣，曲池既波。载阴载阳，以景春和。春亦我春，有酒旨多。我友既集，即集逶迤。芳树被席，迁坐凭阿。何以称体，溪谷婆娑。何以称心，嘉言咏歌。既赏清音，亦就舞娥。蹲尊翼斝，交乐且酡。属我不述，来者知何。
东皋同诸先生上人社集分赋得素馨花灯
作者：黎遂球
朝代：明

皎洁美人心，刘王不解寻。苑芳经燹烧，草冷耐萤侵。映遂仙藜彩，辉生梦笔吟。珠探玉龙颔，镜隐翠娥襟。瑞霰帘纹积，祥霞日气深。蝶来情倍热，蛾趁燄能任。法雨悬禅观，天衣覆宝林。莲开璎珞座，香静佩环音。舍利衔珍鸟，瑶华集素禽。榆芒寒簇雪，桂粟夜明金。艳琐玲珑骨，神传巧妙针。绡巾弹泪结，兰唾御风临。醉失秦宫晓，光堪魏乘参。倚窗看赠带，拂幕挂遗簪。旭透冰凝碎，梨晴梦半沉。口脂晶帐影，钱尾雀屏森。赋客星占聚，高僧理可钦。空花与二月，怀古复怜今。
东皋同诸先生上人社集分赋得素馨花灯
作者：黎遂球
朝代：明
体裁：五言排律

苑芳经燹烧，草冷耐萤侵。映遂仙藜彩，辉生梦笔吟。珠探玉龙颔，镜隐翠娥襟。瑞霰帘纹积，祥霞日气深。蝶来情倍热，蛾趁燄能任。法雨悬禅观，天衣覆宝林。莲开璎珞座，香静佩环音。舍利衔珍鸟，瑶华集素禽。榆芒寒簇雪，桂粟夜明金。艳琐玲珑骨，神传巧妙针。绡巾弹泪结，兰唾御风临。醉失秦宫晓，光堪魏乘参。倚窗看赠带，拂幕挂遗簪。旭透冰凝碎，梨晴梦半沉。口脂晶帐影，钱尾雀屏森。赋客星占聚，高僧理可钦。空花与二月，怀古复怜今。
中夜篇
作者：黎遂球
朝代：明

中夜对酒，徙倚徬徨。庭临东海，发发星光。南箕如舌，北斗主张。历历古今，治乱何尝。伍员入吴，伊尹归汤。栖栖鲁儒，戚戚楚狂。闻言不信，听谗则详。天运所为，群和一倡。谁为黼黻，颠倒衣裳。谁为嘉宾，吹笙鼓簧。我矢用直，我弓用强。射尔卷舌，遂扫欃枪。主悦臣安，顾见凤凰。麒麟在囿，元龟在堂。朱草烨烨，驺虞将将。出照卿云，处荫重房。元气开明，乐哉未央。
中秋十七夜宋令申给谏招同陈蕊亭吏部待月虎丘石上作
作者：黎遂球
朝代：明

石涧听泉泠，银瓶转长绠。美人发纤喉，汲起霓裳影。露垂发簪重，杯光堕金凤。三弦学人语，四坐嘿如梦。节短又声长，但觉吹微香。赋风怜宋玉，为雨恨襄王。
中秋十三夕自白堤赴李仲木约同诸公坐月宿灌溪老师斋中
作者：黎遂球
朝代：明

素景澹空际，予心偶同秋。棹烟复谐约，采月停樛流。晶气沐寥汉，馀怀憺芳洲。倾觞属神契，列簟为醉谋。梦凉疾亦苏，信宿维兰舟。
中秋同诸子移尊过顾子建先生竹素山房分赋
作者：黎遂球
朝代：明

偶乘秋月下，来坐春风中。竹素一房寂，兰心何处同。嫦娥犹少妇，脉望已仙翁。且醉当杯酒，芙蓉老对红。
中秋陆清章招同郭履台先生过雁宕村赏桂漫赋二首
作者：黎遂球
朝代：明

梦入霓裳已六秋，须眉那似旧风流。惟宜三竺寻僧去，双桨逢君亦少留。芳原白兔怯人过，金粟年年入望多。见说当时宫里事，却因灵药误嫦娥。
中秋陆清章招同郭履台先生过雁宕村赏桂漫赋二首·其一
作者：黎遂球
朝代：明

梦入霓裳已六秋，须眉那似旧风流。惟宜三竺寻僧去，双桨逢君亦少留。
中秋陆清章招同郭履台先生过雁宕村赏桂漫赋二首·其二
作者：黎遂球
朝代：明

芳原白兔怯人过，金粟年年入望多。见说当时宫里事，却因灵药误嫦娥。
为徐巨源作榆溪草堂图因题湖溪在豫章城内颇恨无山予谓为图补山不如为堂补楼也
作者：黎遂球
朝代：明

几转溪香一色风，家家荷气与君同。还凭百尺高楼力，缩得西山到坐中。
为欧子建先生题薛洪度像
作者：黎遂球
朝代：明

菖蒲花发月光馀，尚见当年女较书。倘得画他鹦鹉舌，斋头应亦浣花居。
为瑗州广文
作者：黎遂球
朝代：明

便脱吾骖赠，因关下涕情。诃林盟旧长，柳子国先生。黄卷青毡橐，苍头白骨程。證仙还悟佛，今日定分明。
乌夜啼二首
作者：黎遂球
朝代：明

门前一树乌，双双背背啼。双栖尚自啼，不顾儿郎妻。侬歌乌夜啼，郎行白马蹄。白颈不如乌，白头当自归。
乌夜啼二首·其一
作者：黎遂球
朝代：明

门前一树乌，双双背背啼。双栖尚自啼，不顾儿郎妻。
乌夜啼二首·其二
作者：黎遂球
朝代：明

侬歌乌夜啼，郎行白马蹄。白颈不如乌，白头当自归。
二月十七日社集赵裕子云槎同诸公赋
作者：黎遂球
朝代：明

故人寻白社，先雨到玄关。为爱楼中坐，能看城外山。春惊前日半，晚踏落花还。诗就仍相觅，榕阴路一湾。
人日晓渡濠梁
作者：黎遂球
朝代：明

道傍停马独依依，谁问观鱼乐与非。日照大濠城影乱，雪残衰草路沙飞。篙师向晓齐迎渡，客子冲寒自着衣。回首故园歌舞节，风尘相逐愧轻肥。
从军行二首
作者：黎遂球
朝代：明

汩汩河流水，行行万馀里。万里随所之，从军还何时。生还不足顾，誓死从军路。旗麾壮士勇，鼓重将军怒。饮马不解鞍，嚼雪不知寒。阵前杀气热，战后星芒阑。前驱若飞鸟，兵行多号少。一战尘头散，再战军声小。败走与夜亡，行伍各冲当。转斗不容已，踏烂左贤王。从军复从军，登高远临眺。山寒馁虎出，天黑腥魂叫。爨凭狼矢烟，风吹鬼火照。大宛贡名马，乌孙奉新诏。望望绝王庭，但倚燕然啸。
从军行二首·其一
作者：黎遂球
朝代：明

汩汩河流水，行行万馀里。万里随所之，从军还何时。生还不足顾，誓死从军路。旗麾壮士勇，鼓重将军怒。饮马不解鞍，嚼雪不知寒。阵前杀气热，战后星芒阑。前驱若飞鸟，兵行多号少。一战尘头散，再战军声小。败走与夜亡，行伍各冲当。转斗不容已，踏烂左贤王。
从军行二首·其二
作者：黎遂球
朝代：明

从军复从军，登高远临眺。山寒馁虎出，天黑腥魂叫。爨凭狼矢烟，风吹鬼火照。大宛贡名马，乌孙奉新诏。望望绝王庭，但倚燕然啸。
仙词
作者：黎遂球
朝代：明

童女三千别样装，蓬山殿脚曳云航。麻姑笑倚烛龙树，道是罗敷陌上桑。
何象冈老师招过村居同欧嘉可谢伯子陈中行家叔君选连夜宴饮赋二首
作者：黎遂球
朝代：明

歌舞彻春宵，飞花溅暮潮。美人杂琼佩，公子挽兰桡。鼎列山连席，堂开画际桥。更堪凭玉树，红袖映吹箫。别墅谈经暇，山楼染翰勤。上帘迟璧月，流砚涌香云。丝绕炉烟细，珠添草露纷。京华怀曳履，重此应星文。
何象冈老师招过村居同欧嘉可谢伯子陈中行家叔君选连夜宴饮赋二首·其一
作者：黎遂球
朝代：明

歌舞彻春宵，飞花溅暮潮。美人杂琼佩，公子挽兰桡。鼎列山连席，堂开画际桥。更堪凭玉树，红袖映吹箫。
何象冈老师招过村居同欧嘉可谢伯子陈中行家叔君选连夜宴饮赋二首·其二
作者：黎遂球
朝代：明

别墅谈经暇，山楼染翰勤。上帘迟璧月，流砚涌香云。丝绕炉烟细，珠添草露纷。京华怀曳履，重此应星文。
何龙甫姨兄村庄作
作者：黎遂球
朝代：明

十亩平田上，烟横浅绿寒。落花随雨换，雏蝶试风难。
侠士吟
作者：黎遂球
朝代：明

侠士气如虹，虬髯向碧空。避仇犹奉母，为虎不依龙。短剑怀中水，悲歌耳后风。醉来垂泪尽，枉自说英雄。
借读虎丘仰苏楼
作者：黎遂球
朝代：明

一回邮舍一僧寮，更望双林喜待邀。为有石楼临涧影，便移书舫上山桥。烟中树色层城塔，月下江风半榻箫。却识故人来望里，玉壶歌板送兰桡。
偕峨眉僧过罗大夫季作读其新诗
作者：黎遂球
朝代：明

芳草街头绕曲池，行吟堪与大夫期。黄金世变馀情种，白发春閒映色丝。奉佛捲帘留燕乳，延僧隐几话峨眉。尘缘尽付花间雨，收拾残香入酒卮。
偕谢伯子吴达生黄虞六观梁氏家藏古鼎卣窑盘各器作
作者：黎遂球
朝代：明

明霞冷澹晴窗寂，花底方袍神踧踖。敬君古器列参差，提出金屏如遇鼊。腐儒稽考何曾记，染面宝光酣一醉。生平耻作汉下人，从此须眉解安置。斑斑血肉云雷死，金人先辈山之子。陶公酒意嵇生琴，侣□□格其堪拟。定州陶师烟云手，要与千秋争鼎卣。桃花嫩肉古窑盘，遂入桃笙殿相偶。次第摩挲眼为寿，翠冷脂憨罗左右。君家四顾非人有，鹦鹉停歌花笑酒。神驹湿血络明珠，高楼小榭红氍毹。千金不惜贮情嗜，人生过乎浑閒事。琅玕作庋白玉床，歌以识之能不忘。
偶柬邓伯乔先生
作者：黎遂球
朝代：明

石榴初破荔枝残，恶雨恶风行路难。葛巾漉酒去何日，麦粥长斋又一餐。酿蜜不疗寒士苦，醯鸡宁比腐儒酸。明朝得意好光景，卓锡泉头试月团。
元夕同左渔起黄虞六饮徐州殷秀才家秀才曾纠集义兵杀平妖贼
作者：黎遂球
朝代：明

秃袖豪歌青夜寒，烛花重剪照阑干。尊前缘酒浇胸进，腰下青铜蚀血看。马影路傍霜气重，鸡声河上月光残。明朝又上长安道，细认须髯好跨鞍。
元夕同李子卿欧子建戴安仲李美发过区叔永楚芗亭观灯果卿叔永各命诸姬奏曲因赠
作者：黎遂球
朝代：明

踏月几时散，徵歌两地来。烛光销五寸，梅落绕千回。艳破沙屏影，香生玉茗杯。偶因天上曲，沉醉想蓬莱。
入云栖山中礼莲池大师塔作
作者：黎遂球
朝代：明

璧水尽功德，至性通儒禅。吾师起缝掖，爰莳金台莲。道器无秘现，形神彻人天。好生以为意，净域归自然。遗骸等硕果，大教恒薪传。塔宇肃日光，堂寮结炉烟。请观花藏台，渺渺须弥边。复有护生城，毛羽咸洁鲜。无乃皆像教，参契即重玄。松房万木蔽，竹径祥云联。如何桑椹宫，鼎鼎徒攲偏。吾将以报师，儒服不为膻。
写画寄徐巨源
作者：黎遂球
朝代：明

芗溪长至似秋残，借得梅花作雪观。楼外夕阳犹草色，孤舟遥载与君看。
冰溪答赠秋目录事
作者：黎遂球
朝代：明

名泉新卜为笺茶，妆阁遥临陆羽家。每嘱画眉须比剑，若论诗骨更如花。删梅夜月罗帏入，洗药寒流玉杵斜。谁信盟鸥还梦蝶，巫云香影浸烟霞。
出都门别黄虞六
作者：黎遂球
朝代：明

杜宇声催复鹧鸪，临岐宁惜酒频呼。城东老母难知佛，塞北佳人易嫁胡。信有明珠迎按剑，漫因红粉笑当垆。年年陌上频相见，只恐罗家别有夫。
出都门赠别梁非馨
作者：黎遂球
朝代：明

七年辽海信，消息几能真。见面或疑鬼，通名犹畏人。才穷容易老，病减勿忧贫。勉矣千秋事，毋为达者嗔。
刘安世惠予垂丝海棠一株从皆园载归栽于晴眉阁前赋诗为谢
作者：黎遂球
朝代：明

庾岭经过艳影红，折梅人去未全空。玉环乍起流苏帐，金屋堪邻扶荔宫。莺语似因传夜梦，客游差不负春风。他年共忆刘郎信，烧烛频看雨幔中。
刘平子索作小景赠观上人时无缯具戏以点朱笔洒墨成之颇有别趣自题
作者：黎遂球
朝代：明

黛色如回日，烟光尽带霞。不知挥洒意，沉醉綵毫花。
刘生
作者：黎遂球
朝代：明

刘生称少侠，十五事遨游。射鸟赵家路，吹箫秦氏楼。龙媒花下马，狐腋雪中裘。近佩将军印，开筵选彻侯。
初秋客娄东同张天如孙孟朴邵僧弥集吴骏公斋中即席赋
作者：黎遂球
朝代：明

玉轴桃笙入薜萝，湘帘垂烛漾凉波。清江桂楫才相望，白石桐窗快共过。诗渴莫愁沽酒尽，赋成争羡买金多。深宵浅露匀花气，月上还堪醉踏歌。
删梅二首
作者：黎遂球
朝代：明

望去尝教见鹤过，疏枝临影称晴波。宋元画笔浓输澹，班马文章少胜多。老干斜披数点香，便移顽石亚欹长。蓬头自是山人妇，不可无裙借薜裳。
删梅二首·其一
作者：黎遂球
朝代：明

望去尝教见鹤过，疏枝临影称晴波。宋元画笔浓输澹，班马文章少胜多。
删梅二首·其二
作者：黎遂球
朝代：明

老干斜披数点香，便移顽石亚欹长。蓬头自是山人妇，不可无裙借薜裳。
别李文中
作者：黎遂球
朝代：明

花事涉寒暑，绿阴新可留。池晴疑雨打，鱼静唼萍浮。落蕊平过水，迁莺听倚楼。相将折荷叶，呼我道宜秋。
别苏州
作者：黎遂球
朝代：明

一束松笺报未齐，诗筒临发又兼携。舟移绀寺逢僧送，酒却红儿剩鸟啼。素影自怜鸥泛泛，单衫频映草萋萋。佳期尚待平分去，十日钱塘路向西。
剑
作者：黎遂球
朝代：明

万人新学敌，一剑自能任。宝骨寒偏彻，霜芒热更侵。气销□□血，泪点壮夫心。风雨自朝夕，谁知龙欲吟。
北都篇
作者：黎遂球
朝代：明

王者耻偏安，王居大无外。采甸递臂指，江河等衣带。肱倚太行山，坐拥居庸塞。沧海远潆回，岳渎顾咸在。皇明建北都，形势兼前代。都城峨峨攒六宇，文武宣流若风雨。九边环卫俨亲军，万骑腾骧列虓虎。燕山衔挂长蛇横，蓟门陡绝盘龙舞。秦地渔阳争百二，周室幽都雄九五。圣人九五昔龙飞，山河百二古来稀。驱□直过北斗北，信使且出西夷西。九门开辟式围有，万乘居守屯熊罴。庙市阴阳都应象，辇道从衡如问棋。故是大横能协卜，宁因衣锦便怀归。涧瀍营卜看如此，锦绣山河临帝里。玉桥嘶马集夔龙，金殿投戈讲姚姒。六官率属济舟楫，三公坐论端铉耳。内阁丝纶焕辅台，千门经纬联簪履。当时宫中与府中，体统尊严无异同。汉法丞相诛近侍，周礼廷臣掌内宫。越裳肃慎走南北，玉门青海驰西东。因知舆寺尽良士，何虞调燮不成功。创垂承太祖，积累更群宗。启子贤能继，宣王车既攻。狩雪河阳耻，游追骏马风。阿衡存亳社，太甲处商桐。友于嗟鲁定，还政亦周公。或有帷兵甲，时遭窃宝弓。郑盗须臾定，虞苗旦夕共。五岳誇巡幸，三洲愁鼓钟。淮南谋自左，昭帝业方崇。任是围三匝，宁须举五烽。长狄专车载，猃狁太原穷。广成炼神鼎，湘娥侍已恭。才闻触瑟变，即悟伏蒲忠。所繇根本固，亦赖股肱隆。股肱世世同休戚，根本盘盘共凭藉。禹稷勋劳祠俎豆，卫霍驰驱荣剑舄。河漕激水衔舳舻，乐府誇胡谱箫笛。东南喉咽储红粟，西北关山严铁壁。遇雨夬夬谁独行，匪躬蹇蹇惟感激。艰难始经十四帝，述作应传亿万历。今上尧年符中兴，雪消睍见宜知临。太平天子正穆穆，无偏王道其平平。为政岂假申韩术，崇儒爰反尧舜经。微垣受事列星宿，平台召对环趋承。唐灾商旱信启圣，潢池风角殊忧殷。殷忧启圣岂无自，军符羽檄班翰至。十道徵兵接鼓鼙，九重侧席观烽燹。即看雷电扫腥膻，复报萑苻泣珠桂。大臣开府几辟磔，佥壬藏丛巧窥伺。遂令中官代缙绅，遂使至尊竭心智。禹室寥寥有铎悬，齐市纷纷传踊贵。其如索罪皆可诛，其实素餐为可愧。谁知万里草莽臣，计吏重偕已七春。郭隗筑台羞自请，刘蕡下第宁无因。蒯彻空持隽永说，范雎未与纲成亲。凭观每上玉泉寺，感事因看石鼓轮。从知治世贵纲纪，无如大学在明新。商宗恭默始思道，虞廷岳牧先知人。硕肤垂训诫求备，迈种失出称祥刑。越王且有共忧患，孟氏是以言腹心。会须脱弧雨涂豕，会见沥胆倾臣邻。货财不以贿赂耗，粪粟能却戎马生。元气长河荣血脉，乔木留都固寝陵。矧复辰居为建极，矧复地势如建瓴。矧在祖宗有恩泽，矧以皇上之圣神。和歌壮士刀换犊，博物书生剑合萍。峡古弹琴流解愠，谷寒吹律黍全登。明明若木看调烛，漠漠流沙归内廷。何处闻鸡起击楫，何人射虎老边庭。义士有田堪种玉，廉吏恒产羞遗金。礼以蒐苗讲农武，诗歌孝友为嘉宾。皇祖故有训，邦本识咸宁。巍巍自是如天业，谔谔应须一士醒。
卖书
作者：黎遂球
朝代：明

典衣粻不给，更卖读残书。一笑清贫者，全家为蠹鱼。茶经凭妾记，仙字供亲储。便胜长生药，还期脉望如。
南国篇
作者：黎遂球
朝代：明

南国有艳女，十五居红楼。楼上凤凰鸣，楼下鸳鸯游。杨柳覆朱阑，芙蕖环绿沟。镜月晓云宕，玉面翠蛾浮。粉汗微风气，衣袂层香留。雀钗腻易斜，钏臂滑且柔。新妆宛自矜，摇佩临芳洲。山色映遥黛，艳影涵清流。陌上听吴歌，花间答齐讴。楚腰约舞带，郑曲弹箜篌。相逢遂罢作，妖冶忽如羞。含情一为奏，新声谅难酬。婉转吐朱唇，光彩回鲜眸。牵云排鸟翼，渡水惊鱼钩。骏马不肯行，蚕丝绝其抽。历乱飞蝴蝶，参差鸣睢鸠。光荣谢舜华，衣裳说蜉蝣。玄鸟西复东，雄雉旋且雊。为此红楼女，纷纷如有求。此女不留盼，见者终难休。借问夫婿谁，何以副绸缪。
南归已渡江闻万茂先就徵至扬州因买舟还访客舍与郑超宗诸子相聚旬馀茂先赋诗见赠用韵奉答三首
作者：黎遂球
朝代：明

江南理归棹，江北送行舟。风雨五更梦，烟波两岸求。装轻移枕席，树曲记城楼。相见一垂泪，非关弹蒯缑。豺狼当路立，分手远漫漫。此地病中别，何人意外看。柳边莲舸系，花下葛衣单。好觅扬州梦，愁缘酒力宽。君去占时泰，吾归愧士前。河清如可再，醉日且须千。旅食邻胭粉，笙歌到画船。竹西逢旧社，相送转相怜。
南归已渡江闻万茂先就徵至扬州因买舟还访客舍与郑超宗诸子相聚旬馀茂先赋诗见赠用韵奉答三首·其一
作者：黎遂球
朝代：明

江南理归棹，江北送行舟。风雨五更梦，烟波两岸求。装轻移枕席，树曲记城楼。相见一垂泪，非关弹蒯缑。
南归已渡江闻万茂先就徵至扬州因买舟还访客舍与郑超宗诸子相聚旬馀茂先赋诗见赠用韵奉答三首·其三
作者：黎遂球
朝代：明

君去占时泰，吾归愧士前。河清如可再，醉日且须千。旅食邻胭粉，笙歌到画船。竹西逢旧社，相送转相怜。
南归已渡江闻万茂先就徵至扬州因买舟还访客舍与郑超宗诸子相聚旬馀茂先赋诗见赠用韵奉答三首·其二
作者：黎遂球
朝代：明

豺狼当路立，分手远漫漫。此地病中别，何人意外看。柳边莲舸系，花下葛衣单。好觅扬州梦，愁缘酒力宽。
南都篇
作者：黎遂球
朝代：明

春泛秦淮水，秋宿莫愁湖。金陵占王气，玉殿镇南都。南都自是周丰镐，大江东去如环抱。山山回首拱神京，树树垂枝临古道。天阙平悬牛首高，栖霞隐望鸡笼晓。体势横看列五行，光景从知涵万宝。更识龙盘气象奇，更誇虎踞石城威。铁锁波臣朝万里，腰回海若叩丹墀。春潮蜿蟺蛟龙雨，晴浪云雷燕子矶。魏文嗟天天所限，诸葛窥吴吴不移。孙吴自昔持魏蜀，六代繁华聊自足。岂但秦游良为常，还看晋室风成俗。夷吾江左起功名，召伯东山品丝竹。乌衣子弟尚清谈，玉笛郎君弄新曲。灵和柳丝既可爱，含章梅额尤堪续。年年梅柳满江春，苦惜前时歌舞人。景阳楼上钟都歇，华林园内草仍新。金莲六尺委初月，羊车小队埋芳尘。何处新亭空有泪，何人种树不沾巾。李白紫裘应换酒，江总青溪谁买邻。绣衣亭可问，功德水为真。雨花长干里，生莲前代僧。游佚岂长策，江山宁可凭。皇明定鼎驱□□，居然在德不在险。渡江龙战本心服，用武长驱如席捲。方中新卜亦相宅，旬宣教化重分陕。九十六里天街斜，一十三门星衢转。尧阶罗列俨神圣，禹服雍容临黻冕。后湖图籍宝亿兆，东壁文章同万卷。朱门金阙远相望，参差甲第诸侯王。虎臣爪目深列出，卫士唇齿怀慨慷。车书一统正易俗，日月大明咸觐光。谁信贻孙终放墓，谁知燕子为肯堂。惊传靖难师方起，汉朝七国宁堪比。即看赤舄问成王，频愁朝服临东市。忠臣肝胆剖十族，义士皮囊跃一匕。贞玟影血配苌弘，苦节题诗羞柳子。纷纷行遁继奇忠，啧啧先朝能得士。忠义满朝犹失守，如何可大还可久。未若三垣正北辰，长此分星望南斗。迢迢鹅鹳列雄犀，肃肃寝陵屯细柳。分明阁道朝衣冠，敢道官僚备刍狗。南官北使斗豪华，看花射酒五侯家。秋月馨香碎弦索，春灯浓澹堆屏纱。萤光万点串楼阁，龙涎一顷泛琵琶。阑干隔水连桥曲，舟骑看山随意过。吴绫蜀锦称情性，汉鼎周彝来咄嗟。佳人金钗倩脱藉，词客綵毫挥斗茶。翡翠珊瑚渡桃叶，莺舌梅魂梦笔花。独笑扬雄嗜奇字，提椠怀铅来即次。草堂何用作移文，钟山招隐才微至。献赋供覆缶，不试徒多艺。羞同卫玠看，时从郭璞筮。一饭子胥感，五斗先生醉。声色太真心，社稷思远志。愿戮神州力，何忧鉴湖赐。豳风有咏歌，前王同乐利。贤亲其不忘，偏安乃非计。
参曹溪道场宿憨师影堂作
作者：黎遂球
朝代：明

大教齐事理，凡心交信疑。四大示所聚，天人显卢师。顽仙既远遁，毒龙亦恒依。作用有显秘，知量无参差。后起仰高踪，途辙何合离。法兴金固城，旨沛汤浚池。嗟予蹑形影，淑问启新知。兹来仰堂构，摄心睹威仪。馀磬入松风，高钟旋翠微。廊棂窈窕转，塔槛玲珑施。香烟界溪流，灯月藏山辉。晦息意乍定，梵声发尝期。共叹中兴功，俯礼无异祠。
双行缠
作者：黎遂球
朝代：明

绣带双行缠，临阶踏春草。风不展红裙，阿谁知是好。
古侠士磨剑歌
作者：黎遂球
朝代：明

十年磨一剑，绣血看成字。字似仇人名，难堪醉时视。旧仇剑边鬼，新仇眼中泪。倚啸复悲歌，齧断长虹气。不得语公孙，阿世斯其志。
古别离曲
作者：黎遂球
朝代：明

泪珠若可穿，串成千万尺。系足送郎行，缚郎回与妾。
古剑行
作者：黎遂球
朝代：明

我有殊方剑，寻常把赠人。丈夫空手立，犹自足谋身。
古意
作者：黎遂球
朝代：明

用发织郎衣，纵横系胸腹。缚不得人心，千丝那能足。
古意三首
作者：黎遂球
朝代：明

芳郭细柳丝，随风铺似织。新欢见旧欢，何缘得相识。欲采红莲花，未老心先苦。旧藉与新花，郎言都是好。寻春不见春，见郎在花底。本欲向郎言，知郎欲何以。
古意三首·其一
作者：黎遂球
朝代：明

芳郭细柳丝，随风铺似织。新欢见旧欢，何缘得相识。
古意三首·其三
作者：黎遂球
朝代：明

寻春不见春，见郎在花底。本欲向郎言，知郎欲何以。
古意三首·其二
作者：黎遂球
朝代：明

欲采红莲花，未老心先苦。旧藉与新花，郎言都是好。
古词二首
作者：黎遂球
朝代：明

公输刻木凤，多年犹未成。众人重公输，始便求凤形。及其似龟蛇，翻讶公输名。勿复与相语，但须吾技精。忽闻云中笑，纵似何足惊。不见丹山雏，出卵能飞鸣。女儿剔指甲，铜盘落神龙。误谓古琴弦，弹之应黄钟。解弦弃阶下，何以别沙虫。展转卧污泥，不觉随射工。一夕闻雷声，自悔失所从。振鬣能兴云，蜿蜒入天宫。习知含沙态，谓帝勿复容。宁当负私心，不敢欺至公。始识贫贱交，无为信心同。惟有道义盟，庶几能始终。
古词二首·其一
作者：黎遂球
朝代：明

公输刻木凤，多年犹未成。众人重公输，始便求凤形。及其似龟蛇，翻讶公输名。勿复与相语，但须吾技精。忽闻云中笑，纵似何足惊。不见丹山雏，出卵能飞鸣。
古词二首·其二
作者：黎遂球
朝代：明

女儿剔指甲，铜盘落神龙。误谓古琴弦，弹之应黄钟。解弦弃阶下，何以别沙虫。展转卧污泥，不觉随射工。一夕闻雷声，自悔失所从。振鬣能兴云，蜿蜒入天宫。习知含沙态，谓帝勿复容。宁当负私心，不敢欺至公。始识贫贱交，无为信心同。惟有道义盟，庶几能始终。
同伍国开谭元定游西山杂咏二十首
作者：黎遂球
朝代：明

都门西出马蹄骄，望望山光路不遥。尽是内人香火寺，月明湖上听笙箫。新柳风吹与浪黄，画桥东去玉泉长。年年三月花飞节，得入宫门泛御香。贵戚庄园隔寺开，夕阳流水绕亭台。为留进上诸花卉，不放閒游载酒来。玉泉山后数家村，亦有先朝太子园。不识建文坟上树，落花狼籍燕衔喧。景皇陵殿昼深深，老监龙钟出绿阴。望去也多妃主葬，白云松柏共萧森。龙爪槐生似柳枝，寺前双植武宗时。额名弘化金书字，内有中官免死碑。共说神宗驾幸时，侍臣朝立碧云墀。因看秃发龙衣像，向揖西来面壁师。传闻诸帝过陵傍，却与中官一样装。独有龙衣双骑夹，野人亲得认祥光。陵园西过瑞云扃，世庙神宗辇步经。寺有香山称独翠，轩承御笔写来青。肃皇因侍宝慈游，宫女和南满殿头。天眼品题真绝称，侍臣恭纪老僧留。神庙好题清雅字，永安禅寺挂东轩。更看海淀虚亭上，笔力端严体势尊。路上弘光石十盘，排生翠柏作阑干。太平天子曾来住，虎步龙行绕复看。虾蟆石下落花疏，双井流泉度曲渠。引出小池桥底过，绿波摇动见银鱼。土木征亡有范安，紫芝崖下葬衣冠。游人解说当年事，不比寻尝近侍官。郑同当日使朝鲜，梵宇回将样式传。宝殿叠安千佛座，外头如窣堵波圆。禅房花竹映林隈，绀榭朱阑半不开。每近清明霜降日，安排官使上陵来。寿安山下塔如城，舍利中藏宝气明。识得宪宗真达孝，寺前看有御碑铭。娑罗春树放花浓，此处英宗幸六龙。地是旧元兜率寺，布金重建落成工。半陟高丘望帝乡，分明凤舞与龙翔。朝来隐听春雷起，却是操兵内教场。剩有梅花供写诗，都看开早却开迟。上林桃李东风遍，肯信深山更几枝。
同伍国开谭元定游西山杂咏二十首·其一
作者：黎遂球
朝代：明

都门西出马蹄骄，望望山光路不遥。尽是内人香火寺，月明湖上听笙箫。
同伍国开谭元定游西山杂咏二十首·其七
作者：黎遂球
朝代：明

共说神宗驾幸时，侍臣朝立碧云墀。因看秃发龙衣像，向揖西来面壁师。
同伍国开谭元定游西山杂咏二十首·其三
作者：黎遂球
朝代：明

贵戚庄园隔寺开，夕阳流水绕亭台。为留进上诸花卉，不放閒游载酒来。
同伍国开谭元定游西山杂咏二十首·其九
作者：黎遂球
朝代：明

陵园西过瑞云扃，世庙神宗辇步经。寺有香山称独翠，轩承御笔写来青。
同伍国开谭元定游西山杂咏二十首·其二
作者：黎遂球
朝代：明

新柳风吹与浪黄，画桥东去玉泉长。年年三月花飞节，得入宫门泛御香。
同伍国开谭元定游西山杂咏二十首·其二十
作者：黎遂球
朝代：明

剩有梅花供写诗，都看开早却开迟。上林桃李东风遍，肯信深山更几枝。
同伍国开谭元定游西山杂咏二十首·其五
作者：黎遂球
朝代：明

景皇陵殿昼深深，老监龙钟出绿阴。望去也多妃主葬，白云松柏共萧森。
同伍国开谭元定游西山杂咏二十首·其八
作者：黎遂球
朝代：明

传闻诸帝过陵傍，却与中官一样装。独有龙衣双骑夹，野人亲得认祥光。
同伍国开谭元定游西山杂咏二十首·其六
作者：黎遂球
朝代：明

龙爪槐生似柳枝，寺前双植武宗时。额名弘化金书字，内有中官免死碑。
同伍国开谭元定游西山杂咏二十首·其十
作者：黎遂球
朝代：明

肃皇因侍宝慈游，宫女和南满殿头。天眼品题真绝称，侍臣恭纪老僧留。
同伍国开谭元定游西山杂咏二十首·其十一
作者：黎遂球
朝代：明

神庙好题清雅字，永安禅寺挂东轩。更看海淀虚亭上，笔力端严体势尊。
同伍国开谭元定游西山杂咏二十首·其十七
作者：黎遂球
朝代：明

寿安山下塔如城，舍利中藏宝气明。识得宪宗真达孝，寺前看有御碑铭。
同伍国开谭元定游西山杂咏二十首·其十三
作者：黎遂球
朝代：明

虾蟆石下落花疏，双井流泉度曲渠。引出小池桥底过，绿波摇动见银鱼。
同伍国开谭元定游西山杂咏二十首·其十九
作者：黎遂球
朝代：明

半陟高丘望帝乡，分明凤舞与龙翔。朝来隐听春雷起，却是操兵内教场。
同伍国开谭元定游西山杂咏二十首·其十二
作者：黎遂球
朝代：明

路上弘光石十盘，排生翠柏作阑干。太平天子曾来住，虎步龙行绕复看。
同伍国开谭元定游西山杂咏二十首·其十五
作者：黎遂球
朝代：明

郑同当日使朝鲜，梵宇回将样式传。宝殿叠安千佛座，外头如窣堵波圆。
同伍国开谭元定游西山杂咏二十首·其十八
作者：黎遂球
朝代：明

娑罗春树放花浓，此处英宗幸六龙。地是旧元兜率寺，布金重建落成工。
同伍国开谭元定游西山杂咏二十首·其十六
作者：黎遂球
朝代：明

禅房花竹映林隈，绀榭朱阑半不开。每近清明霜降日，安排官使上陵来。
同伍国开谭元定游西山杂咏二十首·其十四
作者：黎遂球
朝代：明

土木征亡有范安，紫芝崖下葬衣冠。游人解说当年事，不比寻尝近侍官。
同伍国开谭元定游西山杂咏二十首·其四
作者：黎遂球
朝代：明

玉泉山后数家村，亦有先朝太子园。不识建文坟上树，落花狼籍燕衔喧。
同周伯孔海上人步入灵韬光
作者：黎遂球
朝代：明

夏山随杖得，朝气引荷清。乱竹接泉落，遥松学雨鸣。峰青登岭出，影碧照湖盈。在处投僧饭，香厨鸟下迎。
同声歌
作者：黎遂球
朝代：明

今夕是何夕，侧身奉君子。明明银烛花，绸缪细相视。罗帐画芙蓉，映面芙蓉紫。绣被横鸳鸯，正与鸳鸯似。仰望牛女星，迢迢不如此。感君方寸恩，报君何所是。愿为白藕丝，藏君心窍里。愿为衵衣带，抱君双腋底。乱发缠君心，柔肤印君齿。四时愿皆春，愿作新花蕊。永夜明月光，团圆愿初起。节候有盈亏，中怀长不毁。咿喔鸡既鸣，婉娈未能已。
同声歌
作者：黎遂球
朝代：明
体裁：古风

今夕是何夕，侧身奉君子。明明银烛花，绸缪细相视。罗帐画芙蓉，映面芙蓉紫。绣被横鸳鸯，正与鸳鸯似。感君方寸恩，报君何所是。愿为白藕丝，藏君心窍里。愿为衵衣带，抱君双腋底。乱发缠君心，柔肤印君齿。四时愿皆春，愿作新花蕊。永夜明月光，团圆愿初起。节候有盈亏，中怀长不毁。咿喔鸡既鸣，婉娈未能已。
同姚君左张草臣刘公旦李文中饮竹圃各限韵立就
作者：黎遂球
朝代：明

清秋江上泛芙蓉，信宿时看雨后峰。还向姑苏城下泊，两三烧烛醉闻钟。
同心行赠友人作
作者：黎遂球
朝代：明

琅玕作居背花市，与君同心复同里。磁盘剪花相劝餐，尊前放眼珊瑚紫。有时对立仙城头，半叹言愁忽欲愁。风曾碧烟如涌水，杨枝打袂春袍柔。几度春香与秋月，白石床前诗思发。双双秃袖舞论心，短短绿丝垂作发。我非朋友无为欢，爱君似玉不停看。鸳鸯相顾惜文彩，鸿鹄谁能铩羽翰。吾闻壮夫天作志，万丈锦心何所量。男儿未满七尺强，摩娑日月终吾事。落落开门莫开口，耻向田园数升斗。眉棱簇翠瞳儿佳，以此向人谁则受。君不见同心之味臭如兰，聊复与君相劝酒。
同耑孙饮海珠寺
作者：黎遂球
朝代：明

连裾江半醉残阳，烟绕三城柳半塘。翡翠远围珠石小，珊瑚双蘸碧波忙。僧雏睡处潮侵梦，鲛客归时水满乡。一笑共水还共去，他宵人自识荀香。
同顾修远访周仲驭焦山留宿时以茂先遗书为乞志铭
作者：黎遂球
朝代：明

蒹葭秋色到兰桡，石榻松风梦玉霄。钟外月明京口寺，枕边雷送海门潮。居山隐士留名姓，瘗鹤仙人去寂寥。不负题碑惟有道，对君怀古泪同飘。
吴江舟中感念先高士夜遂梦见起以墨研泪爰识斯作
作者：黎遂球
朝代：明

昔者不识礼，孝道多所违。或狎少年场，或僻书与诗。或逐高朋会，或结穷交知。意气人所慕，声名忽以驰。岂知为人子，有一非所宜。我父本硕德，博雅为世师。馀兴复不浅，风月开襟期。我始因过庭，坐客称佳儿。弱冠志四方，色养遂已亏。父兮本好游，儿不于焉随。父归儿复出，两载儿乃归。宾朋交杂遝，登堂重修词。毋乃父劳苦，借读邻一枝。敢忘定省节，乌恋曾几时。敢畜私钱帛，解赠恒不支。只恃爱日长，讵识沉崦嵫。床前跪侍疾，痛哉永相离。虽誓断肉食，何能一补之。虽为资莲邦，宁似居庭帏。行行乃复见，音容俨昔慈。独坐拥万卷，儿亦前戏嬉。梦乐觉益哀，见喜想逾悲。愿告为人子，承欢慎毋迟。
吴趋行
作者：黎遂球
朝代：明

歌吴趋，请君住。采莲船隘阖闾门，香风澹月苏台树。玲珑玉椀若雕天，留君夜醉晓窗眠。江头剑冢芙蓉萼，重开攒作朱阑阁。望见子胥骑白马，西施与战回廊下。腥魂索食怨鱼肠，莫叹蛾眉如箭香。笑掷杨梅嬲相戏，欃枪岂照罗襦事。琵琶奏乐锦文身，荒亡义让应同此。斜扶腻鬓称侬心，帘间小镜名如意。
吴趋行
作者：黎遂球
朝代：明
体裁：古风

歌吴趋，请君住。采莲船隘阖闾门，香风澹月苏台树。玲珑玉碗若雕天，留君夜醉晓窗眠。江头剑冢芙蓉萼，重开攒作朱阑阁。望见子胥骑白马，西施与战回廊下。腥魂索食怨鱼肠，莫叹蛾眉如箭香。笑掷杨梅嬲相戏，欃枪岂照罗襦事。琵琶奏乐锦文身，荒亡义让应同此。斜扶腻鬓称侬心，帘间小镜名如意。
吴门夜饮曲
作者：黎遂球
朝代：明

艳女菱歌入晚风，飞花添上舞裙红。楼船坐遍帘栊月，疑在吴王水殿中。
吴静腑席上偕侯赤社晤方尔止
作者：黎遂球
朝代：明

烽火徵兵望将旗，可怜吾党但论时。满堂客为侯生赞，五字城凭方叔师。酒半断桥携烛至，雪中枯柳认舟移。娇歌妙舞江南乐，只是闻鸡醉复悲。
吾粤无牡丹园白将军园新移至两株作花颇大然姿态自藏连日偕湛君诸子过看聊纪一绝
作者：黎遂球
朝代：明

剪烛裁诗看未休，艳妆无语自含羞。花如东北燕齐女，流落江南日带愁。
周蔚宗将军铁如意歌
作者：黎遂球
朝代：明

将军示我铁如意，上有河图北斗八卦之方位，下铭忠肝义胆两行字。将军泪垂乃相示，双手击案头捣地。此物君知从何来，故督袁公良痛哉。军中持携不释手，将军帐下曾相陪。惊传□自蓟门度，督师驰保都门连营城下住。转战杀伤伪王子，□□如斗矢如雨。却别将军行军中，令执如意毋相从。忽然督师罪以谋逆磔西市，讹言蜂起多雷同。督师骨碎身无处，此物独存将军所。曾携入闽舟覆没，觅之即得如能语。英雄每讼督师冤，将军锓书数万言。会须将军杀□平辽后，绘容赐券入九阍，手持如意动至尊。
和刘安世园居六首
作者：黎遂球
朝代：明

燕即新堂乳，莺多隔水鸣。凿湖兼出石，惜树小添楹。窗预图秋色，蕉堪种雨声。沙洲亭子路，鸥席故须争。曲折经营遍，吴船频到门。梅从武丘市，石载洞庭村。叠壑山蟠足，临流花欲言。相知词赋客，一度记过存。蜂蝶穿篱扰，虫鱼蚀砌高。闭门沉杏雨，开阁剪松涛。林叶明红烛，江花酝碧醪。此中堪累月，作记拟东皋。长镵宜曲柄，随意采春苓。芳草鬓边绿，垂杨沙际青。溪声流月住，山气出云停。晚火新篁外，看僧学课经。涧云浮潦白，藤雾断崖封。信步绕山曲，回闻隔寺钟。诗因题柿叶，衣自补芙蓉。行乐经过处，溪香又几重。乌衣原旧宅，玉树有馀欢。点火分藜杖，传家笑竹冠。山人招隐便，渔子认津难。迟我窥鸿宝，诗成即互看。
和刘安世园居六首·其一
作者：黎遂球
朝代：明

燕即新堂乳，莺多隔水鸣。凿湖兼出石，惜树小添楹。窗预图秋色，蕉堪种雨声。沙洲亭子路，鸥席故须争。
和刘安世园居六首·其三
作者：黎遂球
朝代：明

蜂蝶穿篱扰，虫鱼蚀砌高。闭门沉杏雨，开阁剪松涛。林叶明红烛，江花酝碧醪。此中堪累月，作记拟东皋。
和刘安世园居六首·其二
作者：黎遂球
朝代：明

曲折经营遍，吴船频到门。梅从武丘市，石载洞庭村。叠壑山蟠足，临流花欲言。相知词赋客，一度记过存。
和刘安世园居六首·其五
作者：黎遂球
朝代：明

涧云浮潦白，藤雾断崖封。信步绕山曲，回闻隔寺钟。诗因题柿叶，衣自补芙蓉。行乐经过处，溪香又几重。
和刘安世园居六首·其六
作者：黎遂球
朝代：明

乌衣原旧宅，玉树有馀欢。点火分藜杖，传家笑竹冠。山人招隐便，渔子认津难。迟我窥鸿宝，诗成即互看。
和刘安世园居六首·其四
作者：黎遂球
朝代：明

长镵宜曲柄，随意采春苓。芳草鬓边绿，垂杨沙际青。溪声流月住，山气出云停。晚火新篁外，看僧学课经。
和徐巨源汉宫春晓赋
作者：黎遂球
朝代：明

紫燕黄鹂满殿头，苑边垂柳晓风柔。宫人倚槛才梳洗，攀落桃花出御沟。
咏木棉花
作者：黎遂球
朝代：明

烟雨天南睡海棠，烛龙移得照红妆。越王夜燕留千炬，织女春寒待七襄。绛影未消璚岛雪，苍枝偏老石门霜。君看荔苑同移植，多少奇材胜豫章。
咏木笔花
作者：黎遂球
朝代：明

画柳成眉叶叶工，一枝高写晚霞红。青春自有如掾在，何事江郎斗梦中。
咏杏花
作者：黎遂球
朝代：明

北地胭脂破远天，朦胧难护是层烟。朝云过雨醉留梦，春色酣丹兴欲仙。路有锦衣人傍美，节当寒食火偏然。村南郭北须凭记，无限高楼燕语边。
咏杏花
作者：黎遂球
朝代：明

看花初褪骕骦裘，尘静偏宜杏雨收。千树上林香带旭，数枝横店色如秋。全侵紫陌纷游骑，碎拂青帘认酒楼。欲置品题何所似，霞标高建赤城头。
咏稚子
作者：黎遂球
朝代：明

绿滋映阶墄，白石荫辛夷。虚帘日方午，舞影出参差。散绕逐花落，遥合搏蝶飞。啭声倏有义，置物无馀疑。主币捧桐叶，客马巡竹枝。或复揖让食，旋载芙蓉旗。
咏蝉和郑超宗
作者：黎遂球
朝代：明

择木送遐鸣，差堪静昼听。短长依笛步，断续应琴声。露忆金茎晓，风知水殿晴。所思朝不至，延伫柳阴情。
咸阳八字行赠周图大刻玉
作者：黎遂球
朝代：明

君不见咸阳八字今何有，半尺盘螭那得守。荀卿弟子去人间，犹堪天遣生君手。看君神与苍皇接，梦入虫文飞一蝶。遂使刚刀切白泥，腕底□衡吹柳叶。曲如结蚓垂如露，陆走龙蛇随意住。朱章晰理射成虹，岣嵝之碑何足慕。只今古意寥寥尔，石鼓无声卧烟里。另儿一事如古人，顿令须眉皆可似。况君锦心清且奇，新买蜀丝谁织之。十年抱玉耻为泪，苦心镂与时人知。我家相傍仙城曲，双荷叶底名交属。意气相期郁片云，小技宁为丈夫勖。宝君数画聊相赎，君兮古人君莫足。
哭万茂先
作者：黎遂球
朝代：明

梦入扬州万古春，胸无宿物只精神。丈夫不死女儿手，骨肉何如朋友亲。遗草茂陵书待献，游囊昌谷字全珍。江南江北才相送，况是长辞愁杀人。
商妇词
作者：黎遂球
朝代：明

天边云涌浪花红，日落当门海外峰。望得远帆犹不辨，江鱼多趁石犹风。
善哉行
作者：黎遂球
朝代：明

人生百年，昼夜平分。与我之日，三万六千。日月周天，上有仙人。劳劳灾咎，为束星躔。厚恩高义，挥手量钱。所求不应，兄弟失欢。显名厚寔，畏盗忧谗。念为贫贱，其如子孙。大鸟翩翩，羡乘长风。会举两翼，安得息肩。成金点石，所贵神丹。慷慨结客，毋有贰心。
善哉行
作者：黎遂球
朝代：明
体裁：四言诗

人生百年，昼夜平分。与我之日，三万六千。（一章）日月周天，上有仙人。劳劳灾咎，为束星躔。（二章）厚恩高义，挥手量钱。所求不应，兄弟失欢。（三章）显名厚寔，畏盗忧谗。念为贫贱，其如子孙。（四章）大鸟翩翩，羡乘长风。会举两翼，安得息肩。（五章）成金点石，所贵神丹。慷慨结客，毋有贰心。（六章）
喜林六长山人至得钱牧斋宗伯暨陈大士卧子周畴五白山曾尧臣诸子书赋赠六长
作者：黎遂球
朝代：明

故人双鲤字，仍作蜡书看。画阁满江上，兰桡行日难。感君勤跋涉，慰我报平安。况有奚囊句，灯前照肺肝。
喜祖心师不是庵成同丽中师丁善甫梁渐子李山农子云诸净侣过集
作者：黎遂球
朝代：明

净侣东邻近往还，迎人老鹤护禅关。临池小阁看如舫，渡水长桥坐对山。似倚法王裘马气，犹嫌长者布金悭。谁能及第心空比，宝座玲珑芳树间。
喻京孟招同万茂先徐巨源集三洲亭
作者：黎遂球
朝代：明

茗椀诗筒蘸碧烟，城中湖水却浮天。阑荷小阁香生砚，垂柳横门带系船。秋思几家流浅月，云情千顷付长年。看君正有新机锦，讶是明河便可前。
喻京孟招同万茂先徐巨源集三洲亭
作者：黎遂球
朝代：明
体裁：七言律诗

茗碗诗筒蘸碧烟，城中湖水却浮天。阑荷小阁香生砚，垂柳横门带系船。秋思几家流浅月，云情千顷付长年。看君正有新机锦，讶是明河便可前。
塞下曲
作者：黎遂球
朝代：明

尘动起秋风，灯黄夜帐中。不寐磨长剑，明朝第一功。
壮游篇
作者：黎遂球
朝代：明

壮游峨峨，戏谑逍遥。出走豪杰，居秘娇娆。荣如舜华，载旦载宵。慷忽以慨，驰驱远敖。白马朱缨，玉勒金镳。繁弱鱼服，鲜卑宝韬。昂昂大道，去如风飘。问君何为，舍佚即劳。誓雪国耻，以舒郁陶。死重于山，生轻于毛。西当灭贼，东欲破辽。孟贲抱鼓，庆忌从轺。归来享客，易牙在庖。东海为酒，泰山馀殽。娇娆出房，临镜夭夭。将子寻仙，结发垂髫。妾为王母，君为子乔。
夏日同区启图招姑苏刘元声元博昆仲暨修六若惺智海三上人小集云筏分赋元声
作者：黎遂球
朝代：明

水榭刍盘更傍僧，自今新暑隔垂藤。尊前醉立连枝玉，门下清临一鉴冰。雨气任迷羊石路，夜谈犹记虎丘灯。当歌况是经年会，酒禁从他笑未能。
夜夜曲
作者：黎遂球
朝代：明

出门人见郎，勿乱垂髫发。侬自与郎梳，照以阶前月。
夜登五层楼作
作者：黎遂球
朝代：明

青天如幔四无凭，山上登楼尽五层。海泻一杯添共酒，月临千幢近悬灯。诗从帝座狂搔首，梦逐仙鸾醉曲肱。闻道扶桑弓可挂，望来还爱日方升。
夜过王予安寺楼令子茂远从山阴至率赠
作者：黎遂球
朝代：明

黄绢新题处处传，红绫一幅夺时贤。桂枝总羡趋庭日，芍药谁如作赋年。捧杖正怀湖上寺，开樽俄到雪中船。灯前起舞拚沉醉，老我风尘待著鞭。
大中丞孩未方公以诗索黑叶荔子戏答
作者：黎遂球
朝代：明

侧生可是中丞禄，不食还应养福田。留取左军量黑叶，居然佛果胜诸天。
天上乐
作者：黎遂球
朝代：明

双桐阶影涵重台，碧幕长廊凤泪灰。枕痕晕红酒初歇，铜鸭锦窠香气咽。梦回悬镜疑悬月，珠彩离离壁光发。椒图间列羽林郎，刺闺待命声中望。莫向横门待鱼钥，轰雷不入温柔乡。
奉和家大人同饮欧子建苏季文谢伯子庞尔珍赏赵裕子水仙花有赋
作者：黎遂球
朝代：明

金屋瑶台韵不孤，水衣莲曳雪为肤。雨馀叹出临天女，溪半閒来斗小姑。翠被粉胶双蝶梦，玉盘光散几鲛珠。描情胜有春风笔，尚忆罗虬九锡无。
奉寄总河张公
作者：黎遂球
朝代：明

张公鸾凤文，孤轩试为宰。酌水重吟诗，下车先泣罪。五穗恍临仙，六年庶无馁。灏气振高天，膏脂留大海。社稷并尸祝，朝堂吐丰采。妖氛斥琐闼，寅清肃寮寀。节钺镇吴门，旌旄新壁垒。如投公瑾醪，累奏伯言凯。囊末尽得见，硕肤每隆礼。兵吏各怀恩，感激至流涕。金汤巩天堑，东南归恺悌。转漕萧相功，奏牍山公启。民隐亦既恤，士类尤得体。急捕射工尽，屡伐鲸鲵徙。锄莠育良苗，去棘栽馨芷。储仂调丰荒，衣食兴廉耻。得舆载硕果，颂碑感天子。简命重司空，诞敷劳治水。召见久虚席，闻声识曳履。今来髭髯白，昔侍威仪美。龙颜为咨嗟，虎卫环注视。晋接语绸缪，宴享陈鳖鲤。饮御尽夔卨，祖帐填都市。钦哉玄圭锡，巍乎天柱倚。八伯歌以和，四载乘伊始。步祷随格天，贡赋欣举趾。新政忽以传，旧德食何已。及门如遂球，图报有同矢。忆昔既成童，未学多鄙俚。试日数千人，从公选一士。何意混骊黄，遂获称桃李。于今十六秋，空惭犬马齿。云何附云霄，庶几知义理。粤地遍生祠，耕耘献豜豕。祝公每神醉，面墙得仰止。吴人尽口碑，孤寒亦衣被。对公咸意消，乐郊逢燕喜。铜柱伏波铭，岘石襄阳峙。何如衮舄思，更为霖雨俟。利见普德施，大吉占铉耳。窃附甘棠颂，策足深自耻。
奉送王父母张玉笥老师入觐二首
作者：黎遂球
朝代：明

将琴携鹤隘通衢，竹马童儿五裤纡。忆得使君才到日，木棉开尽叹无襦。东南端此赖平安，民力深知事事难。天子芳虚前席问，殿前应正触邪冠。
奉送王父母张玉笥老师入觐二首·其一
作者：黎遂球
朝代：明

将琴携鹤隘通衢，竹马童儿五裤纡。忆得使君才到日，木棉开尽叹无襦。
奉送王父母张玉笥老师入觐二首·其二
作者：黎遂球
朝代：明

东南端此赖平安，民力深知事事难。天子芳虚前席问，殿前应正触邪冠。
奉题忠孝祠诗
作者：黎遂球
朝代：明

明运耀八纮，皇祚垂靡极。永涤犬羊秽，爰惩雉兔匿。笃生英雄佐，舆涂纷努力。勋存带砺盟，烈血康山食。更有过涉臣，贞魂妥南服。被命截鲸鲵，死绥酬社稷。蔡亡义既励，灌勇情尤逼。执言誓同殉，格暴归羊革。尸祝重典礼，俎豆感行恻。蜀庙诸葛遗，汉柱伏波立。何如名世贤，代兴怀祖德。弓矢有恒赐，斧钺俨重即。奇功侈新建，懋伐还兹日。旄节觐题楹，英风凛馀觱。昌后报匪殊，旌勚斯同识。敢爱济蹇劳，匪躬以为则。濯濯赖皇灵，恩休奠家国。
姜如须花烛词和万茂先韵
作者：黎遂球
朝代：明

遥夜吹箫听凤来，烛花频剪漏频催。帘垂竹阁禁行立，香扑梅廊望绕回。玉燕舞烟钗翠袅，金龙盘月镜云堆。何烦渡口歌桃叶，家傍红阑柳浪隈。
嬉春曲戏效香奁体四首
作者：黎遂球
朝代：明

醉国新除录事衔，又凭鹦鹉作花监。逋觞那敢摇香片，进酒从他溅汗衫。蝶过捉教临席舞，燕来充作赛香喃。松笺檄得怜芳伴，别向灯前发几函。暗接脂唇酒共甜，月明长恨捲珠帘。香浮捧砚双云娜，花染弹筝十指尖。柳带赠诗情自结，梨魂如梦醉同淹。宜人赖有微微雾，避入深丛过短檐。渡头桃叶笑歌还，半搦腰围杏色悭。鸲鹆对为痴绝舞，鸳鸯长得梦中閒。书空袅袅晴丝挂，旋颊融融热晕顽。眉黛可容春几许，满堤图画谱青山。软红团砌日和南，为祝行云结小庵。斗艳岂容遭妒女，逢仙刚又选童男。青衣倍称骑羊戏，玉管生怜驾凤堪。愿与花神乞延寿，共将垂鬓续春三。
嬉春曲戏效香奁体四首·其一
作者：黎遂球
朝代：明

醉国新除录事衔，又凭鹦鹉作花监。逋觞那敢摇香片，进酒从他溅汗衫。蝶过捉教临席舞，燕来充作赛香喃。松笺檄得怜芳伴，别向灯前发几函。
嬉春曲戏效香奁体四首·其三
作者：黎遂球
朝代：明

渡头桃叶笑歌还，半搦腰围杏色悭。鸲鹆对为痴绝舞，鸳鸯长得梦中閒。书空袅袅晴丝挂，旋颊融融热晕顽。眉黛可容春几许，满堤图画谱青山。
嬉春曲戏效香奁体四首·其二
作者：黎遂球
朝代：明

暗接脂唇酒共甜，月明长恨捲珠帘。香浮捧砚双云娜，花染弹筝十指尖。柳带赠诗情自结，梨魂如梦醉同淹。宜人赖有微微雾，避入深丛过短檐。
嬉春曲戏效香奁体四首·其四
作者：黎遂球
朝代：明

软红团砌日和南，为祝行云结小庵。斗艳岂容遭妒女，逢仙刚又选童男。青衣倍称骑羊戏，玉管生怜驾凤堪。愿与花神乞延寿，共将垂鬓续春三。
子夜歌
作者：黎遂球
朝代：明

狂风灭烛光，房栊映飞雪。解衣莫畏寒，见侬情自热。
孟尝君养士处
作者：黎遂球
朝代：明

垂杨千树舞平原，不见田文旧子孙。毕竟姓名同一尽，三千门客更谁存。
孤鸟篇
作者：黎遂球
朝代：明
体裁：四言诗

孤鸟卓卓，回翔自天。念无俦侣，畏听鸣弦。托婚鸡鹜，饮啄为缘。一啄尚可，数啄争先。呼出主人，逐之野田。幸乘长风，高举翩翩。朝鸣扶桑，夕宿华巅。凤凰为群，鹏鹄参联。俯视鸡鹜，肥且烹煎。欲衔之去，尽尔天年。见我长颈，谓复垂涎。登栖入笼，恣饱吓然。主人望我，羽翼加前。鸣中律吕，毛中周旋。愿借歌舞，享尔甘鲜。为谢主人，好生为贤。念为黄雀，代尔衔环。
孤鸟篇
作者：黎遂球
朝代：明

孤鸟卓卓，回翔自天。念无俦侣，畏听鸣弦。托婚鸡鹜，饮啄为缘。一啄尚可，数啄争先。呼出主人，逐之野田。幸乘长风，高举翩翩。朝鸣扶桑，夕宿华巅。凤凰为群，鹏鹄参联。俯视鸡鹜，肥且烹煎。欲衔之去，尽尔天年。见我长颈，谓复垂涎。登栖入笼，恣饱嚇然。主人望我，羽翼加前。鸣中律吕，毛中周旋。愿借歌舞，享尔甘鲜。为谢主人，好生为贤。念为黄雀，代尔衔环。
官河
作者：黎遂球
朝代：明

官河春柳绿参差，客子经行去复迟。烟冷未添榆木火，日晴空到杏花时。胡琴欲买愁囊涩，戍笛閒听耐舸移。笔砚半封尘待扫，漫凭归雁谱新诗。
宝香篇
作者：黎遂球
朝代：明

君不见罗浮山上五色鸟，罗浮山前千岁香。枝巢仙鸟皮皴紫，根穴神龙涎吐黄。香名入谱称黄熟，香意如兰发锦堂。锦堂公子曳罗衣，绣阁娇娥捲翠帏。独愁春梦泥人重，渐觉秋风到雁飞。绫衿腻摺酥痕染，银烛光摇眼晕微。玉润正宜烟袅娜，钗寒时拨火依稀。亦有霞蒸云蔚雨，更入脂凝冰作土。雪变遥峰人倚楼，烟迷晚树舟横浦。晴散游丝罥落花，煖吐卿云开列户。棹移莲岛醉鸳鸯，帘捲梅檐慰鹦鹉。鹦鹉收香芳树头，鸳鸯选睡杜蘅洲。可怜韩寿称同气，记得荀君曾遨游。口含鸡舌兰言结，袖传龙脑兰心留。出浴拭汤分姊妹，是乡如梦老温柔。忽讶飞仙来入坐，一片投卿赢百和。雨云如絓相思影，石花似沁留欢唾。缠发深萦玛瑙纹，积血还疑琥珀破。越客鲛绡并裹将，吴儿玉腕工磨剉。吴儿越客快相期，金鸭铜瓶佐酒卮。沉沉花气初云际，恰恰香烟欲起时。清歌婉转回薄扇，明窗缥缈閒修眉。劝君休避酒力重，对此兼于茗色宜。春茗争传五侯宅，腊酒频仍七贵席。舞衫惹麝嫌腥膻，倚烛薰笼长叹惜。悦意遥供翡翠裘，知恩衔报珍珠舄。笑问如何号返魂，搜寄殷勤勿怀璧。狂客掀髯玳瑁筵，为忆吴公在郡年。召棠潘花并栽植，珊瑚芝草相辉联。却笑交情歌伐木，别有清操咏酌泉。习静朝调息，欢心夜供禅。篆风馀麈尾，兽炭引镫前。鼻观不同烟火气，赠君聊赋宝香篇。
客宝安将归五羊留别李定夫二首
作者：黎遂球
朝代：明

笔语杯呼兴日浓，临行翻有话千重。才消几寸灯花夜，鸡报船开寺报钟。图山叠水谱烟云，泼墨时描对我君。今日烟云山水阔，画图一幅却中分。
客宝安将归五羊留别李定夫二首·其一
作者：黎遂球
朝代：明

笔语杯呼兴日浓，临行翻有话千重。才消几寸灯花夜，鸡报船开寺报钟。
客宝安将归五羊留别李定夫二首·其二
作者：黎遂球
朝代：明

图山叠水谱烟云，泼墨时描对我君。今日烟云山水阔，画图一幅却中分。
客润州春馀入夏留滞官舫忆家园花事之乐作诗五首
作者：黎遂球
朝代：明

廿季灯月影，书屋记梅枝。久客颔髯长，怀君骨格奇。通家如老友，拜母复看儿。高傲古心发，清芬邻舍知。登坛纷斗艳，雨后出回廊。袅袅各扶醉，亭亭薄洗妆。风生匀粉汗，露湿散珠香。花国荀陈会，无教目宋墙。深林不受暑，吾亦爱盆荷。坐久荷香发，从知暑气多。因花为刻漏，裁叶胜轻罗。一瓣如舟泛，閒倡越女歌。莫是荒三径，金钱怜买邻。屏开孔雀尾，槛簇玉龙鳞。对坐忆尊酒，疗饥如八珍。言从赤松子，辟谷作仙人。梦留香国瑞，笑得美人心。入室照明月，临文开素襟。交情传杂佩，孤调引鸣琴。自托幽芳意，宁烦觅赏音。
客润州春馀入夏留滞官舫忆家园花事之乐作诗五首·其一
作者：黎遂球
朝代：明

廿季灯月影，书屋记梅枝。久客颔髯长，怀君骨格奇。通家如老友，拜母复看儿。高傲古心发，清芬邻舍知。
客润州春馀入夏留滞官舫忆家园花事之乐作诗五首·其三
作者：黎遂球
朝代：明

深林不受暑，吾亦爱盆荷。坐久荷香发，从知暑气多。因花为刻漏，裁叶胜轻罗。一瓣如舟泛，閒倡越女歌。
客润州春馀入夏留滞官舫忆家园花事之乐作诗五首·其二
作者：黎遂球
朝代：明

登坛纷斗艳，雨后出回廊。袅袅各扶醉，亭亭薄洗妆。风生匀粉汗，露湿散珠香。花国荀陈会，无教目宋墙。
客润州春馀入夏留滞官舫忆家园花事之乐作诗五首·其五
作者：黎遂球
朝代：明

梦留香国瑞，笑得美人心。入室照明月，临文开素襟。交情传杂佩，孤调引鸣琴。自托幽芳意，宁烦觅赏音。
客润州春馀入夏留滞官舫忆家园花事之乐作诗五首·其四
作者：黎遂球
朝代：明

莫是荒三径，金钱怜买邻。屏开孔雀尾，槛簇玉龙鳞。对坐忆尊酒，疗饥如八珍。言从赤松子，辟谷作仙人。
寄为丰城令沈公寿母时从孙来乞赠言
作者：黎遂球
朝代：明

闻道丰城宰，循良似母贤。气看龙剑旧，光有婺星连。鹤算添新甲，熊丸忆往年。辛堪操臼受，寒与着襦先。蠹迹遗编在，鸾心舞镜悬。芝兰都植砌，桂玉共炊烟。发薄犹胜剪，邻芳几卜迁。青箱名不负，綵笔已争传。络绣馀既得，安仁乐事全。计将门户重，人美板舆边。花县香应遍，瑶池鸟正前。萱秋赢六十，桃信报三千。地胜疑句漏，官高拟稚川。清惟丹鼎养，舞羡锦袍鲜。献寿称王母，徵诗见阿玄。以兹知令子，为政总神仙。
寄尹冲玄先生
作者：黎遂球
朝代：明

一片云航送目迟，仙城临望隔相思。经年别况如何是，知在先生入睡时。
寄怀刘玄度先生二首
作者：黎遂球
朝代：明

清秋月满卮，水鉴坐看时。别去一年易，回头万事疑。旷怀观海换，骚兴问天痴。寂莫蒹葭远，伊人吾所思。中林应好道，竹叶有仙书。傲骨想如鹤，閒心宜钓鱼。频高青琐望，不易紫霞居。正自愁尘务，相思来结庐。
寄怀刘玄度先生二首·其一
作者：黎遂球
朝代：明

清秋月满卮，水鉴坐看时。别去一年易，回头万事疑。旷怀观海换，骚兴问天痴。寂莫蒹葭远，伊人吾所思。
寄怀刘玄度先生二首·其二
作者：黎遂球
朝代：明

中林应好道，竹叶有仙书。傲骨想如鹤，閒心宜钓鱼。频高青琐望，不易紫霞居。正自愁尘务，相思来结庐。
寄怀徐巨源
作者：黎遂球
朝代：明

可怜少殊色，我辈如佳人。伤春苦相念，慰藉惟保身。自从过子门，相留坐明月。得句如折花，簪花为梳发。犹恐外人看，不似初离别。离别几何时，春风吹柳枝。新月照客床，不作苏台期。前日有客来，言子涉江水。敢望不敢信，吹箫待吴市。昨夜有客还，送子酒一石。寄酒不寄书，结言在畴昔。碧水自悠悠，照花花不流。还来与子期，作赋同悲秋。
寄耑孙
作者：黎遂球
朝代：明

朔风动卷尘如雨，正坐蓬窗忆尔时。一双白眼自泣玉，两片青丝犹糁眉。夜月可能消斗酒，世情应笑满囊诗。丈夫年少无不可，漫以途穷还自疑。
寄题舍孺叔东皋
作者：黎遂球
朝代：明

豪华知北阮，文酒有东皋。嶂湿青螺翠，研耕白兔毫。花风香散雨，茗浪碧餐涛。几度裁□□，前村待月高。
寒榻病馀笑目前景物都无可咏因戏作天上宫词十首
作者：黎遂球
朝代：明

蓬山仙女学骑龙，笑并秦娥度海东。约看回翁新弟子，袖间笼着小桃红。兔宫閒敞洞门深，捣药房栊尽蘸金。宫女等閒花底坐，桂枝偷得与人簪。花开明月不容行，昨日弹章到立清。廉得天台近时事，监真添设许多名。钧天随演羽衣班，押领盘旋教未閒。只为李郎偷学去，又调新曲别人间。殿前新发谪仙行，赐与生花管一茎。更有石田青玉片，着教无事自供耕。子晋飞琼两队分，宴酣新曲奏犹纷。仙家乐府都翻尽，阿母前头唱白云。
寒榻病馀笑目前景物都无可咏因戏作天上宫词十首·其一
作者：黎遂球
朝代：明

蓬山仙女学骑龙，笑并秦娥度海东。约看回翁新弟子，袖间笼着小桃红。
寒榻病馀笑目前景物都无可咏因戏作天上宫词十首·其三
作者：黎遂球
朝代：明

花开明月不容行，昨日弹章到立清。廉得天台近时事，监真添设许多名。
寒榻病馀笑目前景物都无可咏因戏作天上宫词十首·其二
作者：黎遂球
朝代：明

兔宫閒敞洞门深，捣药房栊尽蘸金。宫女等閒花底坐，桂枝偷得与人簪。
寒榻病馀笑目前景物都无可咏因戏作天上宫词十首·其五
作者：黎遂球
朝代：明

殿前新发谪仙行，赐与生花管一茎。更有石田青玉片，着教无事自供耕。
寒榻病馀笑目前景物都无可咏因戏作天上宫词十首·其六
作者：黎遂球
朝代：明

子晋飞琼两队分，宴酣新曲奏犹纷。仙家乐府都翻尽，阿母前头唱白云。
寒榻病馀笑目前景物都无可咏因戏作天上宫词十首·其四
作者：黎遂球
朝代：明

钧天随演羽衣班，押领盘旋教未閒。只为李郎偷学去，又调新曲别人间。
寒榻病馀笑目前景物都无可咏因戏作天上宫词四首
作者：黎遂球
朝代：明

宫门初放凤凰鸣，掌籍随班礼太清。奏定人间新贵榜，案前偷觑得头名。长幡曲盖宝光连，冠却芙蓉侍两边。直日退馀无一事，又寻丹箓勘诸仙。玉天妃子盛妆馀，环佩玎珰曳紫裾。昨夜宴阑新有命，紫微宫里掌文书。太微宫内散灵符，乐托来朝古丈夫。班罢径同香案吏，天门东去看投壶。
寒榻病馀笑目前景物都无可咏因戏作天上宫词四首·其一
作者：黎遂球
朝代：明

宫门初放凤凰鸣，掌籍随班礼太清。奏定人间新贵榜，案前偷觑得头名。
寒榻病馀笑目前景物都无可咏因戏作天上宫词四首·其三
作者：黎遂球
朝代：明

玉天妃子盛妆馀，环佩玎珰曳紫裾。昨夜宴阑新有命，紫微宫里掌文书。
寒榻病馀笑目前景物都无可咏因戏作天上宫词四首·其二
作者：黎遂球
朝代：明

长幡曲盖宝光连，冠却芙蓉侍两边。直日退馀无一事，又寻丹箓勘诸仙。
寒榻病馀笑目前景物都无可咏因戏作天上宫词四首·其四
作者：黎遂球
朝代：明

太微宫内散灵符，乐托来朝古丈夫。班罢径同香案吏，天门东去看投壶。
寒江袅袅歌
作者：黎遂球
朝代：明

秋空作影波如剪，碧沁遥山深逾浅。镜魄风吹晓月弦，谁为弹鸣冷光偃。袅袅寒江小女儿，玉毫香字写唇脂。工书早博夫人誉，得句嫌称幼妇词。谁为莺燕谁蜂蝶，相对赠诗还惜别。恨不携将鹦鹉飞，教向帘间难七发。寂寞霜枫泪薜墙，写叶能销水力香。惟有诗篇长绣面，传得新题到沈郎。
寓巨源溪堂万茂先从溉园至用韵答赠二首
作者：黎遂球
朝代：明

扬子江头蜀岭东，姓名前后与君同。佳期此日能虚席，好月宜秋未上弓。芳草满庭侵鬓绿，曲阑摇影照湖红。风流胜事留千古，恰拟孤山信棹通。踏月吹箫寄所思，元君仙隐我能师。从来杨柳玲珑句，得似桃花穆满词。白石古亭双屐错，碧云秋水一舟维。夫君已是金门骨，三两人间更值斯。
寓巨源溪堂万茂先从溉园至用韵答赠二首·其一
作者：黎遂球
朝代：明

扬子江头蜀岭东，姓名前后与君同。佳期此日能虚席，好月宜秋未上弓。芳草满庭侵鬓绿，曲阑摇影照湖红。风流胜事留千古，恰拟孤山信棹通。
寓巨源溪堂万茂先从溉园至用韵答赠二首·其二
作者：黎遂球
朝代：明

踏月吹箫寄所思，元君仙隐我能师。从来杨柳玲珑句，得似桃花穆满词。白石古亭双屐错，碧云秋水一舟维。夫君已是金门骨，三两人间更值斯。
对月怀黄虞六
作者：黎遂球
朝代：明

高高者晴天，飞飞者明月。一年十二度，玉丸望空发。散景入花丛，花开有时歇。九千六百圆，秃尽彭翁发。况有巫山女，痴顽苦相伐。其如今夕何，清寒照人骨。县尊已无酒，舞影犹飞越。安得同心人，携之眠兔窟。
将至五云泊舟同黄献君进士閒步刘须弥侍御园亭时侍御官楚中因赋
作者：黎遂球
朝代：明

柏古偏留翠，梅红若带霜。江流林外绕，亭槛石间藏。岸舞双鸣鹤，门停万里航。山楼能楚望，信宿亦登堂。
将进酒
作者：黎遂球
朝代：明

糟如丘，曲作尘。送花落，迎花新。笑君不饮，何以为亲。吴儿娇，楚臣苦。醉无忧，醒无主，黄莺自歌蝶自舞。杯盘出古窑，未必坟头土。朝为云，暮为雨。安所得杜康，变作巫山女。朝朝莫莫，不知其数。蒸香滴酪沉青天，花间酩酊宁须钱。富贵自不暇，贫贱且陶然。死愿作天上星，生愿为地上仙。今宵但可浸明月，倒泻珍珠那不前。
小春同家君选叔谢伯子陈中行海上泛舟赴香山相公之招分赋得真字
作者：黎遂球
朝代：明

烟雨空濛属小春，海天蓬岛未迷津。星文渐欲依东井，斗柄回看动北辰。花岸近缘杨柳带，酒家遥认木兰身。谁知此夕松风阁，延伫当年选梦人。
小溪
作者：黎遂球
朝代：明

雨后听泉活活多，山山如画照晴波。青苔古磴眠黄犊，绿水人村泛白鹅。孤枕午酣馀小簟，单衫春煖试轻罗。归舟日逐还家梦，偏傍桃堤柳浪过。
少年行
作者：黎遂球
朝代：明

年少传闻十二州，报人雠尽转多雠。经行不用变名姓，醉卧胡姬卖酒楼。
山中
作者：黎遂球
朝代：明

寂寂春眠野梦多，酒醒那识夜如何。山中惯不闻鸡犬，只是天明鸟便歌。
山家
作者：黎遂球
朝代：明

山家隐邻舍，树底有柴门。望入竹林远，微闻鸡狗喧。晚炊人出汲，野泊艇孤昏。此处无渔火，清溪才发源。
山水篇投袁道生索画
作者：黎遂球
朝代：明

晓寻山，莫寻水。烟翠不入怀，不如访袁子。袁子之笔能作声，苍松碧浪迎凤鸣。石眠尺幅纷雷斧，波翻寸楮潜龙精。拳石寸波亦何物，知子从胸谱沉郁。月临憨翠欲怀仙，树死寒山能悟佛。磊如叠巘孤，暑借凉飔拂。泉根吐霞高，云头沉雨屈。云泉隐跃入人思，水墨无端合更离。我曾匹马冲寒见我忆，孤舟自泛齐青一片望难了，河来九曲黄河奇。大江涛起如浮岳，西湖花落如凝脂。染我烟霞时满袖，归来更觅罗浮秀。顾浼泼墨洗为新，顾借簇毫盟作旧。无声诗，有声购。但令景称景，何妨我如丘。从玆饱翠复醅烟，游子胸中夜还昼。
岁莫侨居题壁
作者：黎遂球
朝代：明

蠹粉透床翻，穿风碎入门。月光铜剑影，宿雨草书痕。司马那存壁，刘伶屡脱裈。他宵灯火处，藜杖认过存。
峨眉
作者：黎遂球
朝代：明

六月峨眉犹雪色，玉树连阴断峰白。日轮轧岫翠烟浮，辗作仙人上天陌。云女飞还巫峡下，却听江声似颁马。神僧趺坐忘见闻，咒伏狞龙钵波泻。
崇祯己巳东陷遵化城永平节推增城何公死焉歌以识之
作者：黎遂球
朝代：明

小时曾见星如刀，夜夜亘天生白毛。果然遂有东□变，杀我官民群号咷。年来大臣非贼杀，肉烂西曹骨横拔。贼人欢喜我人愁，直令史臣羞笔舌。死难但有何天球，登陴大骂刃三□。此时四顾尽流血，撄锋灭顶犹张眸。杀身遂可报明主，葬祭赠恤特为予。麒麟踊跃鹤来归，宁似法场腥入土。呜呼□乎乃如虎，败事诸臣非不武。不血沙场血法场，冤情好向何公语。死亦蒙恩生亦苦，公魂呼醒闻鸡舞。漆□之头脔□肚，我见卿云洗兵雨。
帝京
作者：黎遂球
朝代：明

帝京阴气晴，雉堞浮天举。的的花覆陌，毵毵柳齐渚。系玉多美人，前驺忽然拒。毂击马群嘶，风沙沸如煮。往来衣日鲜，方知贵客与。
席上赋得绿鹦鹉同钱牧斋宗伯
作者：黎遂球
朝代：明

晓鬓钩帘里外看，巫云将雨唤留欢。竹枝乍按松喉合，草色浑宜比翼观。宝镜纱厨烟对语，碧箫罗袖翠俱寒。相思莫更书桐叶，字字撩人艳不乾。
席上送戴初士分得湖字
作者：黎遂球
朝代：明

送子与春去，落花横半涂。穿云过庾岭，先梦压彭湖。立马迟吴客，逢人识汉儒。犹训女儿泪，囊草剩鲛珠。
幼妇篇
作者：黎遂球
朝代：明

幼妇皎然，年当艳时。眼若秋水，面凝寒脂。于归老夫，命为雄雌。情乃不属，义安可离。不如齐女，迟归愆期。啧啧来卿，报雠名垂。木兰从军，身等男儿。缇萦感慨，为帝者师。束发事夫，更欲何为。寂寂当窗，扎扎鸣机。织成大布，以禦寒威。三丈作被，馀裁为衣。非无刺绣，锦组光辉。非无杂佩，纫袭兰芝。色既匪尚，幽嘿自持。淑顺终老，何求人知。虽无人知，安畅以怡。
幼妇篇
作者：黎遂球
朝代：明
体裁：四言诗

幼妇皎然，年当艳时。眼若秋水，面凝寒脂。于归老夫，命为雄雌。情乃不属，义安可离。不如齐女，迟归愆期。啧啧来卿，报雠名垂。木兰从军，身等男儿。缇萦感慨，为帝者师。束发事夫，更欲何为。寂寂当窗，扎扎鸣机。织成大布，以禦寒威。三丈作被，馀裁为衣。非无刺绣，锦组光辉。非无杂佩，纫袭兰芝。色既匪尚，幽嘿自持。虽无人知，安畅以怡。
庚辰出都二首
作者：黎遂球
朝代：明

盗贼绕山城，金钲昼夜鸣。经过逆旅舍，无复控缰迎。疲马失中食，随人逐暮程。村墟有来骑，临望互相惊。古驿石桥边，迢遥草际天。庙昏吹鬼火，城晓冷人烟。乐计江南近，烽讹塞北传。看花怀士兴，空愧祖生鞭。
庚辰出都二首·其一
作者：黎遂球
朝代：明

盗贼绕山城，金钲昼夜鸣。经过逆旅舍，无复控缰迎。疲马失中食，随人逐暮程。村墟有来骑，临望互相惊。
庚辰出都二首·其二
作者：黎遂球
朝代：明

古驿石桥边，迢遥草际天。庙昏吹鬼火，城晓冷人烟。乐计江南近，烽讹塞北传。看花怀士兴，空愧祖生鞭。
度岭作二首
作者：黎遂球
朝代：明

山腰如美人，假寐春亭蚤。长袖拥云鬟，舞带垂芳草。树雀斜翠钗，溪谷漾锦袄。画眉侈京兆，复有张郎好。结束洵多才，可怜金鉴老。时人尚新妆，落梅风莫扫。怪石与古松，林立如甲士。铜鳞作而怒，铁盾绚犀兕。不肯受秦封，鞭笞焉及此。往见梅将军，功归汉天子。至今往来人，向午如趋市。金梁待翡翠，明珠疑薏苡。亦有吴隐之，吟诗酌江水。
度岭作二首·其一
作者：黎遂球
朝代：明

山腰如美人，假寐春亭蚤。长袖拥云鬟，舞带垂芳草。树雀斜翠钗，溪谷漾锦袄。画眉侈京兆，复有张郎好。结束洵多才，可怜金鉴老。时人尚新妆，落梅风莫扫。
度岭作二首·其二
作者：黎遂球
朝代：明

怪石与古松，林立如甲士。铜鳞作而怒，铁盾绚犀兕。不肯受秦封，鞭笞焉及此。往见梅将军，功归汉天子。至今往来人，向午如趋市。金梁待翡翠，明珠疑薏苡。亦有吴隐之，吟诗酌江水。
张天如吉士讶予真书似姬人作者戏答以诗
作者：黎遂球
朝代：明

腕鬼犹堪貌神女，家鸡那得似鸳鸯。从今拟学夫人帖，不为书裙羡买羊。
归猿洞从李子木老师游咏
作者：黎遂球
朝代：明

问水寻源更在山，洞中疑有月光閒。山僧不管多情事，懒觅啼猿看玉环。
彭湖
作者：黎遂球
朝代：明

彭湖新水气，一半楚天浮。远火兼星动，飞帆入树收。雁回风色暗，人语浪声流。独有庐峰坐，依稀对十洲。
徐方平字歌
作者：黎遂球
朝代：明

九龄吟诗见徐郎，生时祖翁梦李王。李王英雄难对值，佩郎愿借神仙字。君不见汉有张良唐有泌，愿郎努力报明时，麻姑屈指遥相期。
得韩孟郁先生书却寄
作者：黎遂球
朝代：明

驿使梅归腊正寒，尺书长跽慰加餐。交游小友惭称孔，国子先生信是韩。丰镐地开周社稷，桥门人领汉衣冠。相思辄复凭双鲤，六代陵园望气看。
忆弟
作者：黎遂球
朝代：明

两弟逍遥蓼水居，松枝煮饭摘园蔬。桥横白板春流活，花发红阑午睡馀。祇为省亲浮远棹，不因干禄读藏书。安贫未愧先高士，待罥藤萝共结庐。
忆昔篇戏为友人赋别
作者：黎遂球
朝代：明

杨柳风，不如昔。梦里惜相逢，江头远相忆。忆昔逢君十四时，两家鸦鬓恰齐眉。流莺每遇合欢处，雏凤能栖连理枝。枝头点点东风血，蝴蝶学飞春已热。帘内梳头笑共看，花底回眸娇欲绝。掷君樱桃无嫌猜，系君柳带还为结。去去来来不耐君，回廊蹴绉石榴裙。围棋深夜鸳鸯劫，绣被春浓宝鸭薰。胭脂玉软酒初散，兰麝衣飘香自闻。只道迷藏穿柳月，谁知相待湿梨云。云压疏帘寒半蕊，月明高阁光如水。等閒膝上教琵琶，生怕笼中语鹦鹉。脸际芙蓉并蒂红，枕伴珊瑚双舌紫。避人深夜捧萧郎，特地邀欢违赵姊。姊妹油车出并随，儿郎玉树对参差。船边瞥见都含笑，陌上相调只自知。君家百宝桃花络，妾家半臂杏黄衣。更忆华筵开玳瑁，更怜花影破琉璃。玳瑁琉璃影画堂，袖底私分龙脑香。听歌怯值相思字，憨唤教传琥珀觞。夜沉罗袜深珠露，有时瓜果看星渡。乞巧遥同织女心，怜才背诵相如赋。明河织女夜何如，赋里相如事转虚。梁上燕儿还赴社，云中雁字不缄书。与君隔别一千日，教妾将相二十馀。隔江望君衣自湿，隔花闻鹃花亦泣。碧烟无主海棠醒，朱阑无侣姮娥入。买丝绣面难绣心，掩户欲眠还欲立。晓莺芳树软风凄，烛下单衫泪旧题。君今别有罗敷妇，妾今惭作使君妻。妾今尚记楼中醉，妾昔与君楼外戏。金丸弹蕊裂窗纱，腥花唾面吹帘襚。当时婉转垂流苏，此际模糊残翡翠。红冰易损绣襦前，残妆剩得素馨钱。往日侍儿都许嫁，终朝厌雨不同前。忆昔日，忆昔年。长大应惭近，重来亦惘然。那知鸾背吹箫女，空作梅花明月仙。
忆昔篇戏为友人赋别
作者：黎遂球
朝代：明
体裁：古风

杨柳风，不如昔。梦里惜相逢，江头远相忆。忆昔逢君十四时，两家鸦鬓恰齐眉。流莺每遇合欢处，雏凤能栖连理枝。枝头点点东风血，蝴蝶学飞春已热。帘内梳头笑共看，花底回眸娇欲绝。掷君樱桃无嫌猜，系君柳带还为结。去去来来不耐君，回廊蹴绉石榴裙。围棋深夜鸳鸯劫，绣被春浓宝鸭薰。胭脂玉软酒初散，兰麝衣飘香自闻。只道迷藏穿柳月，谁知相待湿梨云。云压疏帘寒半蕊，月明高阁光如水。等閒膝上教琵琶，生怕笼中语鹦鹉。脸际芙蓉并蒂红，枕伴珊瑚双舌紫。避人深夜捧萧郎，特地邀欢违赵姊。船边瞥见都含笑，陌上相调只自知。君家百宝桃花络，妾家半臂杏黄衣。更忆华筵开玳瑁，更怜花影破琉璃。玳瑁琉璃影画堂，袖底私分龙脑香。听歌怯值相思字，憨唤教传琥珀觞。夜沉罗袜深珠露，有时瓜果看星渡。乞巧遥同织女心，怜才背诵相如赋。明河织女夜何如，赋里相如事转虚。梁上燕儿还赴社，云中雁字不缄书。隔江望君衣自湿，隔花闻鹃花亦泣。碧烟无主海棠醒，朱阑无侣姮娥入。买丝绣面难绣心，掩户欲眠还欲立。晓莺芳树软风凄，烛下单衫泪旧题。妾今尚记楼中醉，妾昔与君楼外戏。金丸弹蕊裂窗纱，腥花唾面吹帘襚。当时婉转垂流苏，此际模糊残翡翠。红冰易损绣襦前，残妆剩得素馨钱。往日侍儿都许嫁，终朝厌雨不同前。忆昔日，忆昔年。长大应惭近，重来亦惘然。那知鸾背吹箫女，空作梅花明月仙。
忆次儿彭祖
作者：黎遂球
朝代：明

石官入塾名彭祖，爱尔聪明每好奇。定是能删径边竹，不教摇动损花枝。
怀谢伯子四首
作者：黎遂球
朝代：明

谢子深知我，思之意独亲。十年如一日，万里少斯人。石上浇愁酒，林间折角巾。计程星夕后，应为浣京尘。安得青山在，而非白社遐。烟波临枕席，笔墨对趺跏。系艇行行树，桃灯寸寸花。永怀缘旧好，长啸欲还家。吴越多佳丽，重重入翠微。因君饶茗具，令仆裹茶归。水面山无尽，行边咏亦稀。较宜相见话，疗渴复疗饥。咫尺仙城路，閒居恋比邻。惯看花上鸟，不辨主和宾。伴处存孤月，行檐费一春。惟应早为计，游处每相亲。
怀谢伯子四首·其一
作者：黎遂球
朝代：明

谢子深知我，思之意独亲。十年如一日，万里少斯人。石上浇愁酒，林间折角巾。计程星夕后，应为浣京尘。
怀谢伯子四首·其三
作者：黎遂球
朝代：明

吴越多佳丽，重重入翠微。因君饶茗具，令仆裹茶归。水面山无尽，行边咏亦稀。较宜相见话，疗渴复疗饥。
怀谢伯子四首·其二
作者：黎遂球
朝代：明

安得青山在，而非白社遐。烟波临枕席，笔墨对趺跏。系艇行行树，桃灯寸寸花。永怀缘旧好，长啸欲还家。
怀谢伯子四首·其四
作者：黎遂球
朝代：明

咫尺仙城路，閒居恋比邻。惯看花上鸟，不辨主和宾。伴处存孤月，行檐费一春。惟应早为计，游处每相亲。
恭承宗伯陈秋涛师移惠双桐树子当春深畅生赋诗奉谢
作者：黎遂球
朝代：明

惭愧劳薪入爨声，长安犹问破琴名。新栖又长双桐子，珍重南枝慰月明。
恭遇上耕籍田作诗八章
作者：黎遂球
朝代：明

帝德萃虞，王功尚周。历畔启化，豳谷诒谋。徇齐应运，肇祚承休。昭穆锡嘏，邦本是求。典集其成，鼎燮式玉。穜稑亨晬，耒耜淳朴。取益必躬，出震聚欲。爰载青旂，遂戒龙幄。星辰文从，深出武器。游陋夏补，睹快宸秘。旭杲有庆，虔恪司事。乐气流元，乾坤大至。畯馌皆备，三九既任。百灵矩翼，万类宫音。象步羲画，风洽舜琴。勾芒懔从，上帝惠心。祖考蒸尝，士女祝勌。军实赫张，神人攸眷。占协旸雨，动若雷电。稷稼告成，镐饮咸宴。泛流岂豫，鸣球载歌。日就被辉，云从布和。数举德饱，位列会嘉。素餐近惧，衎食旨多。三锡实繁，五色惟物。工称于劳，农乃不屈。趋跃佩带，纷缤尘黻。出毖拱卫，入徐散拂。辅德有象，春官威仪。璇杓受禄，颖栗采诗。家食卜吉，井汲且垂。倾风景化，矢义蒙滋。
恭遇上耕籍田作诗八章
作者：黎遂球
朝代：明
体裁：四言诗

帝德萃虞，王功尚周。历畔启化，豳谷诒谋。徇齐应运，肇祚承休。昭穆锡嘏，邦本是求。（一章）典集其成，鼎燮式玉。穜稑亨晬，耒耜淳朴。取益必躬，出震聚欲。爰载青旂，遂戒龙幄。（二章）星辰文从，深出武器。游陋夏补，睹快宸秘。旭杲有庆，虔恪司事。乐气流元，乾坤大至。（三章）畯馌皆备，三九既任。百灵矩翼，万类宫音。象步羲画，风洽舜琴。勾芒懔从，上帝惠心。（四章）祖考蒸尝，士女祝勌。军实赫张，神人攸眷。占协旸雨，动若雷电。稷稼告成，镐饮咸宴。（五章）泛流岂豫，鸣球载歌。日就被辉，云从布和。数举德饱，位列会嘉。素餐近惧，衎食旨多。（六章）三锡实繁，五色惟物。工称于劳，农乃不屈。趋跃佩带，纷缤尘黻。出毖拱卫，入徐散拂。（七章）辅德有象，春官威仪。璇杓受禄，颖栗采诗。家食卜吉，井汲且垂。倾风景化，矢义蒙滋。（八章）
悲哉行
作者：黎遂球
朝代：明

江魂夜热鴊□露，田光俛叹荆卿怒。风吹白浪上昆崙，海水千年骑马渡。丈夫须眉但如此，敲彻肝肠不相视。买丝绣面难绣心，餐英贯蕊徒枯吟。黯黯浮云红日入，不如饮酒兼吞泣。
慰梁非馨
作者：黎遂球
朝代：明

尔明休便丧，双眼好逢人。骨肉已看尽，肝肠谁最亲。壁将明月立，门掩落花贫。只当长为客，艰难剩一身。
懊恼歌三首
作者：黎遂球
朝代：明

欢初恋侬时，夜夜门前立。今日欢弃侬，对人不敢泣。开门认欢船，行前笑相语。春风打布帆，回头下滩去。打散双鸳鸯，莫与欢侬似。不似欢去时，欢来便如此。
懊恼歌三首·其一
作者：黎遂球
朝代：明

欢初恋侬时，夜夜门前立。今日欢弃侬，对人不敢泣。
懊恼歌三首·其三
作者：黎遂球
朝代：明

打散双鸳鸯，莫与欢侬似。不似欢去时，欢来便如此。
懊恼歌三首·其二
作者：黎遂球
朝代：明

开门认欢船，行前笑相语。春风打布帆，回头下滩去。
戊辰生日宿淩江上药上人禅房七夕前二夜也
作者：黎遂球
朝代：明

匹马梅关归独迟，经行随处有僧知。人间作客频添岁，天上牵牛又报期。投宿满分供佛饭，染云频写画禅诗。还因夜雨秋江水，坐遍松房话别离。
戊辰长安感述七首
作者：黎遂球
朝代：明

嵯峨三殿出天中，系玉横金尽赐功。岂识凤仪先有瑞，实为龙种兆真雄。玺符合正崇高位，杼轴随宽大小东。节俭汉文差可拟，安刘谁与勃平同。千门花动紫骝嘶，日见夔龙度玉堤。讲幄每亲鸡舌贵，禁庭时诏鹭班齐。词臣岂尚淩云赋，圣主尝探二酉题。著论却怜曾藉献，姓名惭愧御屏西。爰书新布盛都门，往事于今渐敢言。投阁大夫朱紫富，勒碑僚属姓名尊。猴冠尽拜妖狐焰，鲠骨多蒙齧狗痕。斧钺未膏霾已扫，圣朝真信有馀恩。枯杨犹忆骤生花，奉圣夫人擅内家。铁冶易成开国券，玉容都恨守宫纱。呼鹰敢击将雏凤，骑马归随带日鸦。从说昭阳恩宠盛，不堪流涕尽天涯。盈庭诸论惯相持，曲直三朝未可知。讥刺互操南史笔，织罗偏入党人碑。焚香喜见新枚卜，振翰应怀旧羽仪。近日正资谋野画，愿捐成见答清时。燕市谁言侠烈多，绿杨桥畔只鸣珂。曾闻莽室群称颂，不见屠门醉和歌。所赖腐儒能赴鼎，即看神武立还阿。伤心莫叹先朝事，寂寂寒蝉意为何。辽阳征戍惜频年，金粟输来尽赐边。关塞坐令貂虎踞，腥膻宁禁犬羊连。听鼙又见思良将，授钺终期缚左贤。阃内已看无掣肘，骠骁应誓扫狼烟。
戊辰长安感述七首·其一
作者：黎遂球
朝代：明

嵯峨三殿出天中，系玉横金尽赐功。岂识凤仪先有瑞，实为龙种兆真雄。玺符合正崇高位，杼轴随宽大小东。节俭汉文差可拟，安刘谁与勃平同。
戊辰长安感述七首·其七
作者：黎遂球
朝代：明

辽阳征戍惜频年，金粟输来尽赐边。关塞坐令貂虎踞，腥膻宁禁犬羊连。听鼙又见思良将，授钺终期缚左贤。阃内已看无掣肘，骠骁应誓扫狼烟。
戊辰长安感述七首·其三
作者：黎遂球
朝代：明

爰书新布盛都门，往事于今渐敢言。投阁大夫朱紫富，勒碑僚属姓名尊。猴冠尽拜妖狐焰，鲠骨多蒙齧狗痕。斧钺未膏霾已扫，圣朝真信有馀恩。
戊辰长安感述七首·其二
作者：黎遂球
朝代：明

千门花动紫骝嘶，日见夔龙度玉堤。讲幄每亲鸡舌贵，禁庭时诏鹭班齐。词臣岂尚淩云赋，圣主尝探二酉题。著论却怜曾藉献，姓名惭愧御屏西。
戊辰长安感述七首·其五
作者：黎遂球
朝代：明

盈庭诸论惯相持，曲直三朝未可知。讥刺互操南史笔，织罗偏入党人碑。焚香喜见新枚卜，振翰应怀旧羽仪。近日正资谋野画，愿捐成见答清时。
戊辰长安感述七首·其六
作者：黎遂球
朝代：明

燕市谁言侠烈多，绿杨桥畔只鸣珂。曾闻莽室群称颂，不见屠门醉和歌。所赖腐儒能赴鼎，即看神武立还阿。伤心莫叹先朝事，寂寂寒蝉意为何。
戊辰长安感述七首·其四
作者：黎遂球
朝代：明

枯杨犹忆骤生花，奉圣夫人擅内家。铁冶易成开国券，玉容都恨守宫纱。呼鹰敢击将雏凤，骑马归随带日鸦。从说昭阳恩宠盛，不堪流涕尽天涯。
戏拟六忆诗
作者：黎遂球
朝代：明

忆来时，月明花弄影。芙蓉傍脸藏，柳叶吹衣冷。慎教鹦鹉知，帘幕人初静。忆见时，痴狂恐相拒。汗染薄罗香，憨羞怯无侣。连宵梦里心，迟疑未谙语。忆坐时，抱膝低流盻。斜伸白藕肱，互插红莲瓣。婉转接琵琶，态弱声犹慢。忆睡时，腻云摇两叶。情热缚鸳鸯，魂消逐蝴蝶。竹影入纱厨，微看晕旋颊。忆起时，相看尚如梦。松鬓散花零，罗带缠绵弄。约莫拟朝云，怕是东风送。忆别时，只道寻常去。相送转香丛，回身看飞絮。恨杀似无情，肠断终何据。
戏拟六忆诗·其一
作者：黎遂球
朝代：明

忆来时，月明花弄影。芙蓉傍脸藏，柳叶吹衣冷。慎教鹦鹉知，帘幕人初静。
戏拟六忆诗·其三
作者：黎遂球
朝代：明

忆坐时，抱膝低流盻。斜伸白藕肱，互插红莲瓣。婉转接琵琶，态弱声犹慢。
戏拟六忆诗·其二
作者：黎遂球
朝代：明

忆见时，痴狂恐相拒。汗染薄罗香，憨羞怯无侣。连宵梦里心，迟疑未谙语。
戏拟六忆诗·其五
作者：黎遂球
朝代：明

忆起时，相看尚如梦。松鬓散花零，罗带缠绵弄。约莫拟朝云，怕是东风送。
戏拟六忆诗·其六
作者：黎遂球
朝代：明

忆别时，只道寻常去。相送转香丛，回身看飞絮。恨杀似无情，肠断终何据。
戏拟六忆诗·其四
作者：黎遂球
朝代：明

忆睡时，腻云摇两叶。情热缚鸳鸯，魂消逐蝴蝶。竹影入纱厨，微看晕旋颊。
戏示当垆者
作者：黎遂球
朝代：明

曾是青楼第一名，汗罗香腻染卿卿。鸦翎晓鬓和花掠，蝶翅春魂抱梦惊。巫雨散馀犹有赋，仙源寻得浪多情。于今欲火成光焰，自唱迦陵度五更。
戏赠
作者：黎遂球
朝代：明

小语恰相宜，芳兰笑一枝。眷风浸水骨，秋月冷蛾眉。脸热微沾粉，唇甜□带脂。可堪垂柳外，初试别离时。
扬州同诸公社集郑超宗影园即席咏黄牡丹十首
作者：黎遂球
朝代：明

一朵巫云夜色祥，三千丛里认君王。月华蘸露扶仙掌，粉汗更衣染御香。舞傍锦屏纷孔雀，睡摇金锁对鸳鸯。何人见梦矜男宠，独立应怜国后妆。宫额亭亭廿四桥，披离新柳弄春朝。柘枝拍待莺喉啭，杏子衫匀蝶翅消。酒半倚阑浮琥珀，风前骑鹤听笙箫。姮娥桂殿堪同伴，贮艳频劳觅阿娇。宠诏封泥第一枝，赐袍帘外拜恩时。春风律应清平调，夜雨香留绝妙词。天上有机遥织谱，河阳无影望连漪。金罍玉瓒须携醉，任是蜂狂总未知。谁买长门作赋才，守宫砂尽故徘徊。燕衔落蕊成金屋，凤蚀残钗化宝胎。三月繁华春梦熟，六朝芳草暮霞堆。上尊合赐词臣阁，邀赏还宜八骏来。栀子同心缀缬斜，融融宵露湿涂鸦。潘郎傍署移新省，姚女明妆见旧家。解佩临风疑橘柚，郁轮凝碧怨琵琶。微瑕莫笑閒情赋，错认秋容咏菊花。掖庭昏霭怨春归，叠帕匡床怅望稀。窥浴转愁金照眼，割盟须记赭留衣。梳成堕马泥拖障，梦破徵兰粉较肥。谁借橘媒生羽翼，可能鸿鹄似高飞。花阵纵横紫翠重，木兰金甲绣盘龙。团圆月照莲心苦，廿四风围柳带松。涿鹿战场云结帜，谷城兵法怒蟠胸。娇娆亦有王侯骨，一笑功成学赤松。谁写春容出塞看，胡沙漠漠照衿寒。扶来更学灵妃步，睡起羞为道士冠。琐骨传灯开五叶，鞠衣持茧献三盘。相思莫误朱成碧，烛泪盈盈蜡晕乾。憔悴西风梦不成，娉婷相见在春城。欢场九锡传花瑞，隐语双文赠鸟名。宝镜背悬交吐燄，索铃初护尽无声。看多怕有香尘上，出浴依然媚晚晴。天宝何因便改元，尚怜芳影秘泉温。不闻金鉴留丞相，多恐玉环蒙至尊。朱紫故宜当日贱，衣裳能得几时恩。扬州芍药看前事，功业纶扉并尔存。
扬州同诸公社集郑超宗影园即席咏黄牡丹十首·其一
作者：黎遂球
朝代：明

一朵巫云夜色祥，三千丛里认君王。月华蘸露扶仙掌，粉汗更衣染御香。舞傍锦屏纷孔雀，睡摇金锁对鸳鸯。何人见梦矜男宠，独立应怜国后妆。
扬州同诸公社集郑超宗影园即席咏黄牡丹十首·其七
作者：黎遂球
朝代：明

花阵纵横紫翠重，木兰金甲绣盘龙。团圆月照莲心苦，廿四风围柳带松。涿鹿战场云结帜，谷城兵法怒蟠胸。娇娆亦有王侯骨，一笑功成学赤松。
扬州同诸公社集郑超宗影园即席咏黄牡丹十首·其三
作者：黎遂球
朝代：明

宠诏封泥第一枝，赐袍帘外拜恩时。春风律应清平调，夜雨香留绝妙词。天上有机遥织谱，河阳无影望连漪。金罍玉瓒须携醉，任是蜂狂总未知。
扬州同诸公社集郑超宗影园即席咏黄牡丹十首·其九
作者：黎遂球
朝代：明

憔悴西风梦不成，娉婷相见在春城。欢场九锡传花瑞，隐语双文赠鸟名。宝镜背悬交吐燄，索铃初护尽无声。看多怕有香尘上，出浴依然媚晚晴。
扬州同诸公社集郑超宗影园即席咏黄牡丹十首·其二
作者：黎遂球
朝代：明

宫额亭亭廿四桥，披离新柳弄春朝。柘枝拍待莺喉啭，杏子衫匀蝶翅消。酒半倚阑浮琥珀，风前骑鹤听笙箫。姮娥桂殿堪同伴，贮艳频劳觅阿娇。
扬州同诸公社集郑超宗影园即席咏黄牡丹十首·其五
作者：黎遂球
朝代：明

栀子同心缀缬斜，融融宵露湿涂鸦。潘郎傍署移新省，姚女明妆见旧家。解佩临风疑橘柚，郁轮凝碧怨琵琶。微瑕莫笑閒情赋，错认秋容咏菊花。
扬州同诸公社集郑超宗影园即席咏黄牡丹十首·其八
作者：黎遂球
朝代：明

谁写春容出塞看，胡沙漠漠照衿寒。扶来更学灵妃步，睡起羞为道士冠。琐骨传灯开五叶，鞠衣持茧献三盘。相思莫误朱成碧，烛泪盈盈蜡晕乾。
扬州同诸公社集郑超宗影园即席咏黄牡丹十首·其六
作者：黎遂球
朝代：明

掖庭昏霭怨春归，叠帕匡床怅望稀。窥浴转愁金照眼，割盟须记赭留衣。梳成堕马泥拖障，梦破徵兰粉较肥。谁借橘媒生羽翼，可能鸿鹄似高飞。
扬州同诸公社集郑超宗影园即席咏黄牡丹十首·其十
作者：黎遂球
朝代：明

天宝何因便改元，尚怜芳影秘泉温。不闻金鉴留丞相，多恐玉环蒙至尊。朱紫故宜当日贱，衣裳能得几时恩。扬州芍药看前事，功业纶扉并尔存。
扬州同诸公社集郑超宗影园即席咏黄牡丹十首·其四
作者：黎遂球
朝代：明

谁买长门作赋才，守宫砂尽故徘徊。燕衔落蕊成金屋，凤蚀残钗化宝胎。三月繁华春梦熟，六朝芳草暮霞堆。上尊合赐词臣阁，邀赏还宜八骏来。
招隐洞寻玉蕊花亭作
作者：黎遂球
朝代：明

玲珑古洞深，窈窕远相寻。寻仙不可见，寻花松半阴。山人向予语，只在石亭许。可惜春江月，但向春江柳。江北望迷楼，翠幕珊瑚钩。琼花泪烟晚，玉蕊不关愁。本是仙人树，不恋繁华土。谁能不染心，飞还作香雨。
拟古五首
作者：黎遂球
朝代：明

郁郁不得志，远行徒尔为。万金不足散，千金酒一卮。往来山水问，风尘上吾衣。愿言归努力，大道以为期。佳人出素手，赠我扇与丝。中怀莫徒热，矢心宜慎思。甘受小人谮，亦耻君子疑。意气勿复惜，本是真男儿。寒风十月至，吹动北廓门。木以枯而落，山高俨然尊。借问秾华子，花疏鸟无言。一尊呼吾友，读易间开轩。罗浮南海中，其端有群仙。服役五色鸟，其名凤与鸾。披草不披丝，食云不食烟。此鸟随往还，夜舞昼或眠。不计人间事，安知山上年。从军裂衣革，遇敌当斩头。自从十四五，杀人溅吴钩。死血不仇我，熌熌照敌眸。昨日小失意，群口纷见咻。卮酒且自慰，何须万户侯。醉歌以击剑，计功吾亦休。磨厉愿一决，锋刚皮肉柔。
拟古五首·其一
作者：黎遂球
朝代：明

郁郁不得志，远行徒尔为。万金不足散，千金酒一卮。往来山水问，风尘上吾衣。愿言归努力，大道以为期。
拟古五首·其三
作者：黎遂球
朝代：明

寒风十月至，吹动北廓门。木以枯而落，山高俨然尊。借问秾华子，花疏鸟无言。一尊呼吾友，读易间开轩。
拟古五首·其二
作者：黎遂球
朝代：明

佳人出素手，赠我扇与丝。中怀莫徒热，矢心宜慎思。甘受小人谮，亦耻君子疑。意气勿复惜，本是真男儿。
拟古五首·其五
作者：黎遂球
朝代：明

从军裂衣革，遇敌当斩头。自从十四五，杀人溅吴钩。死血不仇我，熌熌照敌眸。昨日小失意，群口纷见咻。卮酒且自慰，何须万户侯。醉歌以击剑，计功吾亦休。磨厉愿一决，锋刚皮肉柔。
拟古五首·其四
作者：黎遂球
朝代：明

罗浮南海中，其端有群仙。服役五色鸟，其名凤与鸾。披草不披丝，食云不食烟。此鸟随往还，夜舞昼或眠。不计人间事，安知山上年。
拟古少年从军四首
作者：黎遂球
朝代：明

左手敛垂发，右手拍长剑。行行已万里，马力直于箭。追得负心人，抉骨独留面。携将报所知，当夜重开宴。众客轻后生，酒至坐疲厌。不语疾驰出，复向沙场战。夜宿河上沙，日饮河流水。河黄不照面，心热酒发耳。男儿渐有须，安能悦女子。不如老边庭，梦我长晰美。状貌若妇人，力能挽强弓。岂是木兰女，无劳认雌雄。昨日绣旗下，金甲腾乌龙。胡儿皆叹惜，阏氏在其中。惟恐生得我，引去驰下风。陈平有心计，恨不携我从。虽能解重围，亦笑非奇功。据鞍斩单于，拔纛戏旋舞。馀勇无所施，搏得阴山虎。献馘入汉廷，金印照旗鼓。拜爵当上公，赏赉出珍宝。主上方好少，分功殊黜武。列侯半男宠，自愧同姣好。惟愿归南山，射猎能供母。
拟古少年从军四首·其一
作者：黎遂球
朝代：明

左手敛垂发，右手拍长剑。行行已万里，马力直于箭。追得负心人，抉骨独留面。携将报所知，当夜重开宴。众客轻后生，酒至坐疲厌。不语疾驰出，复向沙场战。
拟古少年从军四首·其三
作者：黎遂球
朝代：明

状貌若妇人，力能挽强弓。岂是木兰女，无劳认雌雄。昨日绣旗下，金甲腾乌龙。胡儿皆叹惜，阏氏在其中。惟恐生得我，引去驰下风。陈平有心计，恨不携我从。虽能解重围，亦笑非奇功。
拟古少年从军四首·其二
作者：黎遂球
朝代：明

夜宿河上沙，日饮河流水。河黄不照面，心热酒发耳。男儿渐有须，安能悦女子。不如老边庭，梦我长晰美。
拟古少年从军四首·其四
作者：黎遂球
朝代：明

据鞍斩单于，拔纛戏旋舞。馀勇无所施，搏得阴山虎。献馘入汉廷，金印照旗鼓。拜爵当上公，赏赉出珍宝。主上方好少，分功殊黜武。列侯半男宠，自愧同姣好。惟愿归南山，射猎能供母。
拟古杂诗三首
作者：黎遂球
朝代：明

远与君别者，昨日已今日。迢迢万馀里，归期安可必。盗贼多杀人，兵气天地黑。昨日我出门，卜筮俱云吉。不愁饥饿死，但恐隔异域。傍人定相笑，信誓嗟何及。人生非鹿麋，孰与不交识。夜梦各相见，晚食各努力。醉卧仰视天，天星亦胡然。卷舌能食人，一卷百祸连。壮士血如漆，气热烧九边。大地吹黄沙，白骨为尘烟。鬼伯舐复厌，心苦肉不甜。生年只满百，见此良忧煎。不如且行乐，乐意谁能宣。陌上多游魂，纷来缠竹弦。盈盈楼上女，织素当窗月。十日成一疋，轻盈等飘雪。愆期未许嫁，坐长垂腰发。卷素不裁剪，摺叠恒恐裂。刺绣鸳鸯纹，月色映明灭。下楼唤买丝，上楼情脉脉。丝价已十千，空手从追索。四邻持金钱，尺素安肯截。留用为嫁衣，夫婿永怡悦。
拟古杂诗三首·其一
作者：黎遂球
朝代：明

远与君别者，昨日已今日。迢迢万馀里，归期安可必。盗贼多杀人，兵气天地黑。昨日我出门，卜筮俱云吉。不愁饥饿死，但恐隔异域。傍人定相笑，信誓嗟何及。人生非鹿麋，孰与不交识。夜梦各相见，晚食各努力。
拟古杂诗三首·其三
作者：黎遂球
朝代：明

盈盈楼上女，织素当窗月。十日成一疋，轻盈等飘雪。愆期未许嫁，坐长垂腰发。卷素不裁剪，摺叠恒恐裂。刺绣鸳鸯纹，月色映明灭。下楼唤买丝，上楼情脉脉。丝价已十千，空手从追索。四邻持金钱，尺素安肯截。留用为嫁衣，夫婿永怡悦。
拟古杂诗三首·其二
作者：黎遂球
朝代：明

醉卧仰视天，天星亦胡然。卷舌能食人，一卷百祸连。壮士血如漆，气热烧九边。大地吹黄沙，白骨为尘烟。鬼伯舐复厌，心苦肉不甜。生年只满百，见此良忧煎。不如且行乐，乐意谁能宣。陌上多游魂，纷来缠竹弦。
挽张姬和彭孟阳
作者：黎遂球
朝代：明

柳色春生锁夕阳，城隅烟冷草仍芳。鸳鸯尽避金丸掷，鹦鹉曾催宝镜妆。回首忽如行雨梦，典衣谁换返魂香。邻家记曲馀红豆，种得相思落女墙。莫向青楼觅合欢，葳蕤憔悴五更寒。桑田似为麻姑变，桃树偏愁俗客看。花社不归钗上燕，酒垆犹舞带间鸾。东风廿四频相妒，折尽红阑十二干。
挽张姬和彭孟阳·其一
作者：黎遂球
朝代：明

柳色春生锁夕阳，城隅烟冷草仍芳。鸳鸯尽避金丸掷，鹦鹉曾催宝镜妆。回首忽如行雨梦，典衣谁换返魂香。邻家记曲馀红豆，种得相思落女墙。
挽张姬和彭孟阳·其二
作者：黎遂球
朝代：明

莫向青楼觅合欢，葳蕤憔悴五更寒。桑田似为麻姑变，桃树偏愁俗客看。花社不归钗上燕，酒垆犹舞带间鸾。东风廿四频相妒，折尽红阑十二干。
放歌行
作者：黎遂球
朝代：明

龙肉不可饱，珠贝不如衣。放臣耻忠名，察主容佞词。重云障白日，蚤暮安能知。相去日以远，谁见君所为。行行遵大道，龊龊如伏机。蝉緌翼为重，范冠毒与怀。臬音岂疗妒，狐媚生疑猜。中夜独延伫，昂首临高台。占星望恩赦，怀德视泰阶。岂敢厌沟渎，庶几兴草莱。平沉楚艾滋，夷养周原开。听我放歌行，千古有同哀。
斋居二首·其一
作者：黎遂球
朝代：明
体裁：七言绝句

层层楼榭枕松关，每到花时独不閒。酒榼茶樽人去后，窗前一幅米家山。
斋居二首·其二
作者：黎遂球
朝代：明
体裁：七言绝句

浴兰初罢振纤袿，竹枕桃笙手自携。避热不教人点烛，满楼凉月照登梯。
新卜虹冈秋日偕诸子集饮作
作者：黎遂球
朝代：明

招隐怨迷津，古堞馀高土。锄茅遂卜居，甘澹忘贫苦。读史托是非，论诗见今古。窗云倏窈窕，檐翠移媚妩。西风一夕至，庭树为歌舞。坐客倡吴歈，列和如钟鼓。断羽惜文鸡，能言笑鹦鹉。自适深山情，玄心任城府。
新年喜陈乔生见过
作者：黎遂球
朝代：明

风雨新年茗气和，瓶花深护待人过。楼随柳色看邻远，坐即桃笙拥袂多。禅案有情凭笔墨，名流何事不江河。长斋拟学黄庭帖，到处临池好赎鹅。
无人
作者：黎遂球
朝代：明

甲光倒照阵云黑，人影飘沙日无色。□骑连营一十万，拍手跱鞍笑攫食。汉家飞将恨欃枪，燹火烧天杀气凉。酒后吹笳发长啸，一夜□儿齐望乡。军中少年旗下舞，手拨琵琶环目语。狡□如云度汉关，抽刀脔作燕支土。骄兵深入□无人，海乾填雪阴山青。北风吹弦箭如雨，缚得猛虎同羊烹。□□人天运□，□□□□□□。贤王痛哭辨军声，太白经天还入月。
无锡舟中偶成
作者：黎遂球
朝代：明

过江才几日，次第品新泉。信宿山山翠，餐眠事事仙。香深花港月，茶入竹桥烟。觅得钟声寺，呼童复系船。
无题和彭飞仲二首
作者：黎遂球
朝代：明

湿雨丝丝薄暮天，倦来深对落花眠。分明梦觉闻鹦鹉，莫是即来未敢前。小楼相对日搔然，刺得疏棂纸半穿。望去小亭深不见，竹枝梧叶半窗烟。
无题和彭飞仲二首·其一
作者：黎遂球
朝代：明

湿雨丝丝薄暮天，倦来深对落花眠。分明梦觉闻鹦鹉，莫是即来未敢前。
无题和彭飞仲二首·其二
作者：黎遂球
朝代：明

小楼相对日搔然，刺得疏棂纸半穿。望去小亭深不见，竹枝梧叶半窗烟。
春园八首
作者：黎遂球
朝代：明

雨馀春水绿平添，一夜梨香带梦淹。晓起更嫌风恶甚，小亭东角下双帘。蝶雏初褪绿香胎，便学寻花隔院来。斜过短墙飞不住，又随红蕊浪吹回。青苔如抹笋芽肥，点径残红作地衣。竹岸水阑閒一立，绕人双燕傍晴归。风吹窗纸似鸣弦，小小杨枝舞外边。向午短衫赢一枕，竹门深寂闭香眠。不禁风竹刺茅居，截去长枝学钓鱼。閒与鹭鹚相对坐，矶头看尽种花书。木棉花似海棠鲜，和雨和云睡半天。寒食过时纷自下，满城都不解相怜。新种荷根满尺强，未须裁叶作衣裳。金鞍年少初相过，折得如杯当羽觞。白玉儿郎一十三，海棠开尽每来探。轻罗袖底松花片，索写新词日满函。
春园八首·其一
作者：黎遂球
朝代：明
体裁：七言绝句

晓起更嫌风恶甚，小亭东角下双帘。
春园八首·其一
作者：黎遂球
朝代：明

雨馀春水绿平添，一夜梨香带梦淹。晓起更嫌风恶甚，小亭东角下双帘。
春园八首·其七
作者：黎遂球
朝代：明

新种荷根满尺强，未须裁叶作衣裳。金鞍年少初相过，折得如杯当羽觞。
春园八首·其三
作者：黎遂球
朝代：明

青苔如抹笋芽肥，点径残红作地衣。竹岸水阑閒一立，绕人双燕傍晴归。
春园八首·其二
作者：黎遂球
朝代：明

蝶雏初褪绿香胎，便学寻花隔院来。斜过短墙飞不住，又随红蕊浪吹回。
春园八首·其五
作者：黎遂球
朝代：明

不禁风竹刺茅居，截去长枝学钓鱼。閒与鹭鹚相对坐，矶头看尽种花书。
春园八首·其八
作者：黎遂球
朝代：明

白玉儿郎一十三，海棠开尽每来探。轻罗袖底松花片，索写新词日满函。
春园八首·其六
作者：黎遂球
朝代：明

木棉花似海棠鲜，和雨和云睡半天。寒食过时纷自下，满城都不解相怜。
春园八首·其四
作者：黎遂球
朝代：明

风吹窗纸似鸣弦，小小杨枝舞外边。向午短衫赢一枕，竹门深寂闭香眠。
春园十首
作者：黎遂球
朝代：明

莺儿学语不成歌，鸠妇频呼更若何。储得浊漻三百斛，冶游争奈雨云多。经过小榭绿池东，坐见封姨剪落红。为听茗涛谈不起，忘教垂幔障芳丛。东家有钱门早关，窗舍南邻复不閒。明月满天消不得，远将朋伴探花还。自写花书到仲春，閒寻历日勘佳辰。分明试得新方好，特选根苗教别人。青梅□□李如珠，雨过游蜂上下孤。才省瓣红粘破网，短檐西向骂蜘蛛。夭桃何分嫁游丝，飞却犹教曳片时。白日笑从窗外过，篆烟如丝不能羁。怪石玲珑二寸馀，每怜新浴试罗襦。平头奴子知珍重，特拜花房小尚书。青山无限隔春城，拟作高楼睥睨平。多泼墨香临入画，近看云树远看晴。佞佛新从破衲僧，小斋长自供明灯。閒时酒盏都堪却，只是花前□不能。吴绫裁作道书装，砚石瓶花列半床。近日片肠清冷甚，信饶春兴入诗囊。
春园十首·其一
作者：黎遂球
朝代：明

莺儿学语不成歌，鸠妇频呼更若何。储得浊漻三百斛，冶游争奈雨云多。
春园十首·其七
作者：黎遂球
朝代：明

怪石玲珑二寸馀，每怜新浴试罗襦。平头奴子知珍重，特拜花房小尚书。
春园十首·其三
作者：黎遂球
朝代：明

东家有钱门早关，窗舍南邻复不閒。明月满天消不得，远将朋伴探花还。
春园十首·其九
作者：黎遂球
朝代：明

佞佛新从破衲僧，小斋长自供明灯。閒时酒盏都堪却，只是花前□不能。
春园十首·其二
作者：黎遂球
朝代：明

经过小榭绿池东，坐见封姨剪落红。为听茗涛谈不起，忘教垂幔障芳丛。
春园十首·其五
作者：黎遂球
朝代：明

青梅□□李如珠，雨过游蜂上下孤。才省瓣红粘破网，短檐西向骂蜘蛛。
春园十首·其八
作者：黎遂球
朝代：明

青山无限隔春城，拟作高楼睥睨平。多泼墨香临入画，近看云树远看晴。
春园十首·其六
作者：黎遂球
朝代：明

夭桃何分嫁游丝，飞却犹教曳片时。白日笑从窗外过，篆烟如丝不能羁。
春园十首·其十
作者：黎遂球
朝代：明

吴绫裁作道书装，砚石瓶花列半床。近日片肠清冷甚，信饶春兴入诗囊。
春园十首·其四
作者：黎遂球
朝代：明

自写花书到仲春，閒寻历日勘佳辰。分明试得新方好，特选根苗教别人。
春夜诸子过集草堂颜方平以刘姬之约逃席歌以调之
作者：黎遂球
朝代：明

柔风香天散沉水，春灯欲眠更扶起。饮中成就八仙歌，红裙队里纷才子。回廊井头鹦鹉呼，绛桃飞落扑青奴。酒酣传杯碎耳语，催使颜郎扶醉逋。疑骑蝴蝶女墙去，眼花望小章台树。平明走马报霞笺，墨痕怨殢巫山雨。共知濠上有红儿，颜郎所欢为大姨。明眸腻发两艳绝，阿母钱树扶参差。
春居杂诗二首
作者：黎遂球
朝代：明

新筑嫏嬛绿水头，较如长日系扁舟。轻风著幌斜吹缬，浅月当檐互上钩。修道几回成薄倖，閒情聊得破穷愁。斋钱俭省馀文价，亦买名花种药洲。居近东门亦种瓜，亭台遥借五侯家。萱堂爱绕宜男草，桃树开成结子花。乡梦几年迟蛱蝶，江风随处听琵琶。频归趁及寻巢燕，遮莫人看羽翼加。
春居杂诗二首·其一
作者：黎遂球
朝代：明

新筑嫏嬛绿水头，较如长日系扁舟。轻风著幌斜吹缬，浅月当檐互上钩。修道几回成薄倖，閒情聊得破穷愁。斋钱俭省馀文价，亦买名花种药洲。
春居杂诗二首·其二
作者：黎遂球
朝代：明

居近东门亦种瓜，亭台遥借五侯家。萱堂爱绕宜男草，桃树开成结子花。乡梦几年迟蛱蝶，江风随处听琵琶。频归趁及寻巢燕，遮莫人看羽翼加。
春晚
作者：黎遂球
朝代：明

中岁爱春色，春居无所为。读书花落里，待客燕归时。午梦炉烟过，晴云阁气知。新香与浮绿，寒煖递相移。